Bothnia Classic - koti\nTervetuloa Bothnia Classicin sivuille!\nIlmajoen Musiikkijuhlat on toiminut vuodesta 1975 alkaen. Tapahtuma tuottaa upeita, kotimaisia ooppera- ja konserttielämyksiä Etelä-Pohjanmaalla, Kyrönjoen perinnemaisemissa. Kesäkuussa 2022 esitetään kolmastoista omatuottama, kotimainen kantaesitys "Hiljaiset perivät maan" - ooppera lapuan liikkeestä. Sävellys: Jukka Linkola ja libretto: Tuomas Parkkinen.\nKaskisten Musiikkikesä järjestettiin ensimmäisen kerran vuonna 2007 ja sen jälkeen vuosittain heinäkuussa. Tapahtuman aikana järjestetään 4-5 päivän aikana useita konsertteja kotimaisten ja kansainvälisten kamarimuusikoiden kanssa. Festivaalin taiteellisina johtajina toimivat vuodesta 2019 lähtien Anna-Mari Peltonen ja Samuli Peltonen. Konserteissa on vuosittain noin 600 kävijää.\nVuonna 1979 perustettu Kaustisen kamarimusiikkiviikko järjestetään vuosittain tammi-helmikuun vaihteessa. Tapahtuman musiikillinen kirjo ulottuu varhaisbarokista rakastetuimpiin klassikoihin ja uusimpaan musiikkiin, jota on viikolla kantaesitetty jo yli 70 teoksen verran. Ainutlaatuisen kaustislaisen leimansa tapahtumalle antavat monenlaiset yhteistyöt ja rajanylitykset kaustislaisen pelimanniperinteen kanssa. Kaustisen kamarimusiikkiviikon taiteellisena johtajana kaudella 2020-2022 toimii viulutaiteilija, Sibelius-Akatemian viulumusiikin professori Kaija Saarikettu.\nKeski-Pohjanmaan Kamariorkesteri (KPKO) kuuluu kansainvälisesti tunnetuimpiin suomalaisorkestereihin. Perustajansa, kapellimestari Juha Kankaan johdolla orkesteri loi kunnianhimoisen profiilin, jonka tavaramerkkejä ovat herkästi reagoiva, dynaaminen yhteissointi ja laaja ohjelmisto barokista tähän päivään. KPKO on tehnyt lähes 70 äänitettä, jotka ovat herättäneet kansainvälistä huomiota. Kotipaikkansa Kokkolan lisäksi KPKO vierailee säännöllisesti kotimaassa ja ulkomailla. Sakari Oramon kauden (2013–2019) päätyttyä KPKO:n taiteelliseksi johtajaksi kutsuttiin ruotsalainen viulutaiteilija Malin Broman.\nTutustu ajankohtaiseen konserttitarjontaan: www.kamariorkesteri.fi\nVuonna 2018 perustettu Kokkolan SyysKamari järjestetään vuosittain elo- syyskuussa. Taiteilijat ovat maamme menestyneimpiä nuoren polven artisteja. Kokkolan SyysKamarin tärkeimpiä toimintaperiaatteita on tuoda nuoret virtuoosit yhteen nauttimaan kamarimusisoinnista intiimissä ympäristössä: tällöin soiva lopputulos on ainutlaatuinen kattaus kamarimusiikkia aina barokista nykypäivään. Festivaalin taiteellisina johtajina ja perustajina toimivat sellisti Antto Tunkkari sekä kontrabasisti Pauli Pappinen.\nKokkolan Talviharmonikka on olemukseltaan kokonaisvaltainen, monipuolisesti aikamme elämän kentässä oleviin ilmiöihin paneutuva, talven valkeutta ja kuulautta sekä kaupungin historiamiljöötä hyödyntävä runsaudensarvi.\nKorsholman Musiikkijuhlat perustettiin 1983, perustajana Seppo Kimanen. Kamarimusiikkijuhlat järjestetään vuosittain heinäkuun lopussa. Yhdeksän päivän aikana järjestetään päivittäin kaksi- kolme konserttia kotimaisten ja kansainvälisten kamarimuusikoiden kanssa. Taiteellisina johtajina ovat toimineet, Dmitry Sitkovetsky, Frans Helmersson, Marko Ylönen, John Storgårds, Dima Slobodeniouk ja Henri Sigfridsson. Taiteellinen johtaja vuodelta 2018 lähtien on viulisti-professori Cecilia Zilliacus. Tavoite on vastaanottaa noin 5 000 konserttikävijää joka vuosi.\nLohtajan Kirkkomusiikkijuhlien konsertteja on järjestetty Lohtajalla jo yli 40 vuotta. Toiminnan tarkoitus on korkeatasoisen hengellisen musiikin esittäminen ja vaaliminen.\nJuhlaviikko sijoittuu yleensä heinäkuun loppuun.\nKirkkomusiikkijuhlat on vakiinnuttanut toimintansa paikallisella kulttuurikentällä lämminhenkisenä ja helpostilähestyttävänä tapahtumana.\nLohtajan Kirkkomusiikkijuhlien arvopohjan muodostavat kristilliset perusarvot ja lähimmäisenrakkaus. Toiminta perustuu kirkkomusiikkiin ja vuosituhantiseen kirkolliseen perinteeseen.\nYhdistys haluaa toimia siten, että hyvä henki on aistittavissa kaikessa yhdistyksen toiminnassa. Festivaalin taiteellisena johtajana toimii kapellimestari Juhani Lamminmäki\nPietarsaaren Sinfonietta koostuu Pietarsaaren musiikkitalon opettajista ja toimii opiskelijoiden koulutusorkesterina. Sinfonietta tarjoaa opiskelijoille mahdollisuuden soittaa yhdessä kokeneiden ammattimuusikoiden kanssa vaihtelevissa työympäristöissä. Musiikkitalon kolmen eri koulutusohjelman opiskelijat saavat suurimman osan orkesteri- ja yhtyesoittokokemuksestaan Sinfoniettan toiminnan kautta erilaisten orkesteri- ja kamarimusiikkiproduktioiden muodossa. Pietarsaaren Sinfonietta on joustava kokoonpano, joka pyrkii toiminnallaan olemaan keskeinen osa pohjalaisten kulttuuriarkipäivää.\nRUSK-festivaali on marraskuun lopulla vuosittain Pietarsaaressa järjestettävä festivaali, jossa yhdistyvät korkeatasoinen kamarimusiikki ja eri taiteenalat. RUSK on sulatusuuni, jossa luovuus saa virrata eksoottisissa yhteyksissä vuoden pimeimpänä ja koleimpana aikana. Festivaalin perustivat vuonna 2013 klarinetisti Christoffer Sundqvist ja säveltäjä Sebastian Fagerlund. Festivaalin taiteellisena johtajana toimii vuodesta 2020 alkaen kapellimestari Anna-Maria Helsing.\nModerni ja korkealaatuinen Schaumansali soveltuu kaikenlaiseen tapahtumakäyttöön ja tarjoaa monia mahdollisuuksia konserttien, konferenssien, luentojen ja näyttelyiden järjestämiseen.\nSalissa on muunneltava akustiikka, joka mahdollistaa klassisen ja rytmimusiikin esittämisen ja soveltuu myös musikaalija oopperateoksiin. Orkesterisyvennys on ainoa laatuaan pohjanmaan konserttisaleissa ja saliin mahtuu enintään 361-405 katsojaa, riippuen hissinäyttämön asennosta. Schaumansalista on suora yhteys huippumoderniin studioon, joka mahdollistaa korkealaatuiset konserttitaltioinnit sekä äänitetuotannon.\nYhdistyspohjainen 1936 perustettu Seinäjoen kaupunginorkesteri konsertoi akustisesti loistavassa, nimenomaan musiikkisaliksi suunnitellussa Seinäjoki-salissa. Orkesterin erityispiirre on kamarimusiikkitoiminta. Runkosoittajiston jousikvintetti ja puhallinkvintetti esittävät säännöllisesti niin keskeistä klassista, kuin uudempaakin kamarimusiikkituotantoa. Soittajistoa täydennetään sinfoniakonserteissa ammattimuusikoilla. Omien klassisten kamarimusiikki- ja sinfoniakonserttien lisäksi Seinäjoen kaupunginorkesteri on ollut mukana erilaisissa sinfonia-, kirkko- ja tangomusiikkikonserteissa sekä ooppera- ja teatteriproduktioissa.\nVaasa Baroque r.y. on vaasalainen yhdistys, jonka päätehtävänä on tarjota korkealaatuisia vanhan musiikin elämyksiä pohjanmaalaiselle yleisölle. Yhdistys perustettiin 2013 ja on vuosittain kasvattanut toimintaansa. Festivaali Vaasa Baroque järjestetään vuosittain lokakuussa. Festivaalin aikana esitetään vanhaa musiikkia konsertein ja oopperaesityksin korkealla kansainvälisellä tasolla. Taiteilijakaarti koostuu kotimaisesta ja eurooppalaisesta eliitistä ja esiintyvät kaikki säännöllisesti kansainvälisillä festivaaleilla ja konserttitaloissa. Toimintaan kuuluu myös Earthly Angels-barokkiyhtye, joka toimii valtakunnallisesti ja kansainvälisesti. Yhtye voitti YLE Vuoden levy 2018-palkinnon ensilevystään. Vuosittainen yleisömäärä 1700.\nVaasan kaupunginorkesteri aloitti toimintansa alun perin vuonna 1930 Orkesteriyhdistyksen perustamana. Vuonna 1974 orkesteri kunnallistettiin ja sai nimekseen Vaasan kaupunginorkesteri. Nykyään Vaasan kaupunginorkesterissa soittaa 31 muusikkoa. Tammikuusta 2021 lähtien orkesterin ylikapellimestarina on toiminut Tomas Djupsjöbacka. Orkesterin nimikkosäveltäjä on Markus Fagerudd. Orkesterin työ- ja konserttipaikka on Vaasan kaupungintalo, joka sijaitsee Vaasan keskustassa. Sinfoniakonserttien lisäksi orkesteri tekee muun muassa viihde- ja koululaiskonsertteja sekä eri musiikinlajeja yhdisteleviä konsertteja. Myös yhteiskonsertit muiden lähiseudun orkesterien kanssa kuuluvat kaupunginorkesterin toimintaan. Kesäisin orkesteri konsertoi musiikkijuhlilla ja festivaaleilla. Vaasan kaupunginorkesteri tekee vuosittain oopperayhteistyötä Vaasan Oopperasäätiön ja Vaasan kaupunginteatterin kanssa sekä Kansainvälisen Jorma Panula Kapellimestarikilpailun kanssa jo vuodelta 1999.\nVaasan Kuorofestivaali on viisipäiväinen kansainvälinen laulu- ja kuoromusiikin suurtapahtuma, joka on avoin kaikille kuoroille ja lauluyhtyeille. Festivaalin aikana järjestetään lähes sata konserttia ympäri kaupunkia ja Vaasan seutua; laulu- ja kuoromusiikkia kuullaan mm. kirkoissa, konserttisaleissa, kouluissa, ravintoloissa ja palvelutaloissa. Festivaali järjestetään vuosittain toukokuun puolessa välissä. Pääesiintyjiksi kutsutaan eri laulu- ja kuoromuodoista kansallisia ja kansainvälisiä huippuesiintyjiä. Maailmanmusiikki, barber-shop ja perinteisempi kuoromusiikki kulkevat käsi kädessä iloisessa festivaalitunnelmassa.\nVaasan Oopperayhdistys on Vaasa Opperankuoron oma yhdistys. Tuottaa säännöllisin välein ooppera produktion yhdessä Vaasan kaupunginteatterin ja Vaasan kaupunginorkesterin kanssa. Vaasan Oopperan taiteellinen johtaja on Mika Nikander. Irma Rewell oli Vaasan Oopperan perustaja.\nSeuraa meitä Instagramissa nimellä @bothniaclassic\nVoit myös jakaa omia kuviasi festivaaleiltamme ja muistathan tägätä meidät mukaan kuvaan: #bothniaclassic\nSenaatinkatu 1, 65100 Vaasa, Suomi\nCopyright © Bothnia Classic | Tietosuojaseloste (GDPR) | Web Production by iMG Media


Vaasan The DOG Gourmet hodarisämpylä 6kpl 330g - Suomikauppa\nEtusivu/Leipomotuotteet/Vaasan/Tuoreleivät/Street Food/Vaasan The DOG Gourmet hodarisämpylä 6kpl 330g\nVaasan The DOG Gourmet hodarisämpylä 6kpl 330g\nKaupan ensimmäinen premium dogi, jonka maku on just eikä melkein. Dogin koostumus on ihanan muhkea ja maussa on aavistuksen verran makeutta. Dogin pinta kiiltää, kuten pitääkin. Sämpylät ovat valmistettu Suomessa. Pakkauksessa on 8 dogia, joilla pidät isonkin jengin tyytyväisenä.\nVEHNÄJAUHO (EU), vesi, sokeri, kasviöljy (rypsi, auringonkukka), hiiva, jodioitu suola, VEHNÄGLUTEENI, taikinajuuri (VEHNÄ), kasviproteiinit (herne, peruna, papu), perunahiutale, säilöntäaine (E 282, E 200), emulgointiaine (E 472e), jauhonparanne (E 300), rypälesokeri, maltodekstriini, maissitärkkelys, aromi. Saattaa sisältää pieniä määriä seesaminsiemeniä.\nTuotetunnus (SKU): 217125 Osastot: Leipomotuotteet, Vaasan, Street Food, Tuoreet leivät Avainsanat tuotteelle Street food, Vaaleat ruokaleivät, Vaasan


Taloyhtiötapahtuma 2015 | KuusPlussa Oy\nHavaintoja näyttelystä ja itse tapahtumasta\nEilisen päivän vietin Taloyhtiötapahtumassa Helsingin Messukeskuksessa haistelemassa kiinteistöalan uusia tuulia ja seuraamassa muutamaa luentoa. Tapahtumassa tehtiin uusi ennätys niin kävijöiden kuin näytteilleasettajienkin lukumäärässä. Kiinnostus taloyhtiön asioihin on siis nousussa, hyvä!\nNäytteilleasettelijoissa näytti viime vuoden tapaan olleen eniten edustettuna kolme kategoriaa:\nPutkiremontit – esillä oli monia vaihtoehtoisia toteutustapoja.\nTaloyhtiön ja isännöinnin sähköiset palvelut\nLuonnollisesti myös isännöintitoimistot olivat vahvasti läsnä, itse laskin nähneeni ainakin seitsemän eri toimistoa joilla oli oma messuosasto.\nKävijöistä tein sellaisen havainnon, että viime vuosien tapaan nuorempi sukupolvi loisti jälleen poissaolollaan. Koska tapahtuma on arkipäivänä, on tietenkin ymmärrettävää että töistä vapaapäivän järjestäminen on monelle haastavaa. Kuitenkin, oma asunto on suurimmalle osalle se elämän suurin sijoitus jonka vaalimiseen kannattaa käyttää aikaa.\nTaloyhtiöiden hallituksissa on paljon kokemusta ja viisautta. Tämä tieto ei siirry seuraaville sukupolville ilman aktiivista osanottoa. Nuori asunto-osakkeenomistaja – ilmoittaudu ehdolle hallitukseen ja tuo tullessasi pussillinen uusia näkemyksiä ja ideoita!\n(Samaa aihetta sivuttiin myös TkT Jari Virran esitelmässä Korjauspalveluiden ostaminen taloyhtiössä)\nNoora Vihanto Vahanen-yhtiöistä kävi läpi taloyhtiön korjaushanketta projektinjohdon näkökulmasta.Hän kävi läpi hankkeen osapuolia, osapuolten vastuita, kustannusten määräytymistä ja realisoitumista sekä korosti erikseen turvallisuustekijöiden huomioimista myös sopimuksissa.\nMikäli projektinjohdosta on kokemusta, ei esitelmä tästä näkökulmasta tuonut sinänsä mitään uutta. Sen sijaan alaa tuntematon mutta muuten kokenut projektipäällikkö (tai konsultti) sai varmasti hyödyllisiä vinkkejä miten vedetään projekteja kiinteistöpuolella.\nSuunnitelmallisuus on tärkeää pienissäkin hankkeissa. Siksi on suositeltavaa laatia aina projektisuunnitelma jonka ei tarvitse olla yhtä paperiarkkia pidempi. Pääasia, että siinä selvitetään seuraavat asiat projektin osapuolille:\nKuka tekee, mitä, miten ja milloin?\nAlan yleiset sopimusehdot sekä RT-kortisto antavat erinomaisia työkaluja korjaushankeprojekteihin.\nRakennustieto Oy:n julkaisema RT-kortisto\nKSE 2013 Konsulttitoiminnan yleiset sopimusehdot\nYSE 1998 Rakennusurakan yleiset sopimusehdot\nRYHT 2000 Rakennustuotteiden yleiset hankinta- ja toimitusehdot\nEm. dokumentit ovat saatavilla esimerkiksi Rakennustieto Oy:n ylläpitämästä sopimuslomake.net -palvelusta.\nJari Virran esitelmästä tuli esille lisäksi seuraavia asioita:\nOsapuolten valtuudet – pitää tietää kukaa tilaa ja mitä sekä millä valtuuksilla.\nOnnistumisen tekijät (tutkimus 2012): kolme tärkeintä tekijää jotka taloyhtiöiden hallitukset ja isännöitsijät mainitsivat olivat urakoitsijan, valvojan sekä suunnittelijan pätevyys.\nTarjouspynnöissä tulee muistaa perussääntö, eli mitä tarkemmin tehty tarjouspyyntö, sitä vähemmän hinnoittelee urakoitsija siihen riskiä.\nRakentamisen Laatu ry:n eli RALA:n kautta on veloituksetta saatavilla Korjausrakentamispalveluiden hankintaopas taloyhtiöille, johon hallitusten jäsenten kannattaa ehdottomasti perehtyä.\nPientaloyhtiöille isännöintiä – kolme eri vaihtoehtoa\nTämä aihe todellakin kiinnosti kävijöitä, sillä sali oli tupaten täynnä ja osa joutui kuuntelemaan esityksiä seisaaltaan. Vaihtoehtoja pientaloyhtiöille kävi esittelemässä kolme eri isännöintitoimistoa. Olen ehkä hieman jäävi kommentoimaan esiteltyjen palveluiden sisältöä omista intresseistäni johtuen, mutta yritän silti. Puolustuksekseni voin sanoa, että olen kuitenkin myös pienen viiden huoneiston rivitalon osakkeenomistaja ja hallituksen jäsen joten siinä mielessä osaan tarkastella aihetta myös pientaloyhtiön näkökulmasta.\nYhteisenä sävelenä kaikilla toimijoilla oli sähköisten palveluiden korostaminen. Hallituksen kokousaineistot, kirjanpito, pöytäkirjat ja vastaavat ovat reaaliaikaisesti nähtävissä. Kaikki palvelut ovat vahvasti verkossa eikä asiakaspalvelua tarjota välttämättä kuin puhelimitse ja sähköpostitse.\nYksi toimija toi esille vaihtoehdon, jossa isännöintitoimisto hoitaa taloushallinnon eli kirjanpidon ja rahaliikeenteen mutta itse isännöitsijä valitaan asukkaiden joukosta (ns. OTO-isännöitsijä). Toimisto tuottaa verkossa toimivan taustajärjestelmän isännöinnin tueksi ja tarjoaa asiantuntijapalvelua, mutta ei siis enää ole lain tarkoittama isännöitsijä vaan lähinnä taloushallintopalvelun tuottaja. Vastuu isännöinnistä jää tällöin OTO-isännöitsijälle, myös juridisesti. Mielenkiintoinen vaihtoehto perinteiselle nälkäpalkalla toimivalle OTO-isännöitsijälle, ollen samalla edullisempi kuin oikea isännöintipalvelu.\nHintatason pitämiseksi pientaloyhtiöille sopivana, sopimukseen sisältyvät palvelut on karsittu lain mukaiseen minimiin. Lisäpalveluita, kuten teknistä isännöintiä tarjotaan sitten erillisveloitettavana.\nAsumisen tulevaisuus, Esko Valtaoja\nEsko Valtaojan luento ”Asumisen tulevaisuus” 15.4.2015 Taloyhtiötapahtumassa\nToinen todella suosittu puhuja oli vähemmän yllättäen tapahtuman pääpuhujaksi valittu tähtitieteen professori Esko Valtaoja. Professori pyrki luennossaan suhteuttamaan ihmiskunnan kehitystä ja asumisen muotoja hieman laajempaan perspektiiviin. Tähtitieteessa kun ei yleensä miljoonaa vuotta pienemmistä ajanjaksoista välitetä.\nValtaoja pyrki maalaamaan kolme vaihtoehtoista tulevaisuutta teeman ”Mikä on maailma vuonna 2100” alle. Yritän lyhyesti referoida Valtaojan luennon antia alla.\nVaihtoehto 1: Romahdus, dystopia\nMaailmanloppua on ennustettu niin kauan kuin maailma on ollut olemassa. Pessimismille on aina kysyntää. Viimeaikaisia tuhon ennustajia ovat olleet mm. 1900-luvun alkupuolella Oswald Spengler teoksellaan ”Länsimaiden perikato”, 1970-luvulla Rooman klubi julkaisullaan ”Kasvun rajat” sekä kotimaisena dystopian äänenkannattajana filosofi, kalastaja Pentti Linkola.\n”Konstit on monet sano akka kun kissalla pöytää pyyhki.”\nIhmiskunta on kuitenkin aina löytänyt ratkaisun ongelmiinsa ja noussut yhä suurempaan kukoistukseen. Koko maailman elintaso on noussut viimeisen sadan vuoden aikana uskomattoman paljon. Kehitysmaissa elintason nousu on tälläkin hetkellä nopeampaa kuin länsimaissa. Maailmanlopun ennustajien mukaan elintason nousu johtaa vääjäämättä tuhoon, sillä maapallo ei kykene tuottamaan riittävästi resursseja tämän elintasonousun ylläpitämiseksi.\nVaihtoehto 2 : Punainen tupa ja perunamaa\nDegrowth, nollakasvu ja luonnonmukainen elämä – tämä on varsinkin viimeaikoina paljon julkisuudessa esillä ollut teema jolla puolestapuhujien mukaan pelastetaan sekä maapallo että ihmiskunta. Mikäli Suomi eristetään muusta maailmasta omaan lasikuplaansa, olisi tämä ehkä jopa mahdollista – siis Suomessa.\nKuitenkin ajateltaessa globaalisti, pitäisi joku seuraavista toteuttaa jotta nollakasvun maailma olisi mahdollista: koko planeetan väestön leikkaaminen noin viidesosaan nykyisestä tai että kaikki tyytyvät nykyiseen elintasoonsa tai hieman sitä huonompaan. Elintason säilyttäminen ei ehkä suomalaisen näkökulmasta kuulosta niin kauhealta, Suomi on kuitenkin yksi maailman vauraimmista maista. Mutta on naiviia olettaa, että maailman 7 miljardia muuta ihmistä, joilla asiat ovat huonommin, tyytyisivät suosiolla osaansa.\nVaihtoehto 3: Edes taivas ei ole kattona\nValtaojan mielestä tämä on se tulevaisuus jota kohti olemme menossa. Ihmiskunta osaa jo, ainakin teoriassa tuottaa rajattomasti saasteetonta energiaa fuusiovoiman ja avaruudesta käsin siirretyn aurinkoenergian avulla. Kun tämä energia saadaan valjastettua ihmiskunnan käyttöön mahdollistaa se innovaatioita joita emme kykene kuvittelemaankaan.\nHistoria on täynnä innovointia, paremman elämän tavoittelua ja atkuvaa elämänlaadun paranemista. Elämänlaatu on parantunut eksponentiaalisesti teollisen vallankumouksen jälkeen yhä kiihtyvämmässä tahdissa. Kotimaiset lamat näkyvät hädin tuskin havaittavina notkahduksina kun tarkasteluväli kasvatetaan satoihin vuosiin.\nAsumisen suhteen on odotettavissa kaupungistumisen jatkumista – kaupungit tosin tulevat olemaan jotain täysin erilaista kuin mihin olemme tottuneet. Kaupungistuminen ei tarkoita samanaikaista maaseudun kuolemaa ja autioitumista. Lisääntynyt vapaa-aika ja vauraus mahdollistavat yhä useammalle kakkosasunnon hankkimisen joko kotimaasta tai ulkomailta.\nAskel avaruuteen on lähempänä kuin uskommekaan. Lähiavaruudesta on saatavissa energiaa, raaka-aineita ja asumista. Maata kiertävät hotellit lienevät ensi askel kohti avaruuden asuttamista. Teknologia Marsin maankaltaistamiseen on jo olemassa.\nProfessori Esko Valtaoja ja yrittäjä Ilkka Tuovinen\nEttä tällaisia terveisiä tapahtumasta!\nMessukeskus, 00520 Helsinki, Finland\nThis entry was posted on 16.04.2015 by Ilkka Tuovinen in taloyhtiö, yleinen and tagged isännöitsijä, korjaushanke, messut, projekti, taloyhtiötapahtuma.


Suomi on kotimaani | amonpolis\nSuomi on kotimaani\n6.12.2015 jankka\telämäntapa, kirjoittaminen, kulttuuri, lukeminen, musiikki\tAvainsanat: Finlandia, globalisaatio, itsenäisyys, kieli, kotimaa, on mulla unelma, sibelius, sielun veljet, suomi\nNäin itsenäisyyspäivänä joudun näemmä palaamaan minulle eilen esitettyyn kysymykseen; olenko isänmaallinen?\nTarkemmin ajattelematta melkein vastasin, että olen. Mutta se ei ole niin yksinkertaista.\nRuotsiin muuton jälkeen olen tuntenut itseni yhä enenevässä määrin ulkopuoliseksi sekä kansallisessa Suomessa, että kansallisessa Ruotsissa. Itse asiassa koko kansallisuusaate ja ajatus kansallisuudesta sellaisena kuin se yleensä esitetään, tuntuu minusta vieraalta. Eikä se itse asiassa ole mikään uusi tunne. Minusta on tuntunut siltä jo hyvin pitkään, varmasti kolmisenkymmentä vuotta.\nKansallismielisesti ajatellenhan minulla on vain yksi isänmaa. Tätä vastaan sotii tietenkin se, että olen nyt sekä Suomen, että Ruotsin kansalainen. Siis kansallismielisyyden tiukkaa nationalistista linjaa edustavien mielestä olen varmaan jokseenkin selkeästi jonkun asteen maanpetturi. Niin ajattelevat saavat kyllä puolestani olla mitä mieltä tahansa.\nSuomi on kuitenkin kotimaani. Ja nimenomaan suomi, pienellä kirjoitettuna. Tunnen olevani kotonani kielen parissa. Suomen kieli, sen vivahteet, murteet, oudot omituiset kotimaisilta kuulostavat lainasanat sekä idiomit, sanojen ja äänteiden historia, ylipäätään kaikki suomen kieleen ja kielenhistoriaan liittyvä tuntuu minusta siltä paikalta, missä haluan olla ja elää. Samoin ne kirjat, kertomukset, tarinat, jotka kuljettavat minua pitkin historiaa, tulevaisuutta, vaihtoehtoista todellisuutta, arkieralismia ja runouden mukanaan tuomaa sisäistä(kin) maisemaa. Toisin sanoen luen ja kirjoitan itselleni kotimaata.\nJa se maa on yllättävän laaja. Jos lasketaan mukaan myös käännöskirjallisuus, pääsen mukaan maailmoihin, joista kukaan ei ole voinut kuullakaan, maailmoihin, joita minun itse ei tarvitse keksiä, joihin minun ei tarvitse matkustaa. Maailmoihin, joiden olemassaolo todistaa kielen ja kirjallisuuden voimasta. Olkoonkin, että tämä käännöskirjallisuus ja niin sanotut vieraat maailmat poistaa äidinkieleni asettamat rajat. Jos niitä nyt siis on. Voiko äidinkielellä olla rajoja?\nSiinä missä musiikin voi mieltää kansainväliseksi (http://yle.fi/aihe/artikkeli/2015/11/26/koko-maailman-finlandia), myös kirjallisuus on sitä. Ja jos kirjallisuus on kansainvälistä, myös kirjojen kieli on sitä. Se ylittää kansalliset rajat, väliin ontuen, väliin lentäen, mutta se joka tapauksessa ylittää ne.\nOlipas paatoksellinen teksti.\nJa tähän loppuun voisin linkittää kaksikin eri videoklippiä.\n← Kirjoitustehtävä 20150907\nTämä on Umberto Econ vika. →


Dallupojat Jali & Waldo: Oli vuosi 2015\nPinja 29. joulukuuta 2015 klo 15.46\nMukava blogi ja tosi hienoja kuvia :) Tänne palaan uudelleenkin. Hyvää uuttavuotta!\nhenna 29. joulukuuta 2015 klo 18.30\nkiitoksen me kumarramme.\nUudelleen jos löydät tänne,\nja uutta vuotta toivotamme! :D\nUnknown 30. joulukuuta 2015 klo 1.08\nNyt iski kauhee Alma-ikävä!\nhenna 30. joulukuuta 2015 klo 13.55\nAlma-täti pitää täällä jöötä pojille ja pitää huoleen että joku innostuu Jalin keppileikeistä :D


Tekosyitä on helppo keksiä | Parasta ennen...\nIhminen on erittäin taitava keksimään syitä, jos ei ole halukas toimimaan tietyllä tavalla oman mukavuutensa kustannuksella. Liikunnasta laistaminen on tyypillisesti asia, josta on helppo liukastella sivuun jonkin tekosyyn avulla. Itselle tosin on vaikea myöntää, että kyse on tekosyystä, vaan helpompi on vain ajatella syytä todelliseksi.\nJoskus on silti viisasta olla menemättä salille, lenkille tai jumppaan, jos olo on vetämätön, vaikka ei olekaan sairas. Esimerkiksi päänsärky voi olla osoitus tulevasta sairaudesta, mutta olen myös mennyt päänsärkyisenä pilatekseen ja palannut sieltä freesinä. Täytyy vain osata arvioida, mikä on vakavaa ja mikä ei. Sen sijaan tekosyitä on niin monta kuin ihmismieli pystyy keksimään, ja se on jo paljon.\nSamantapainen ilmiö opiskeluajoilta tulee mieleen tenttiä edeltäviltä päiviltä. Silloin moni kodinhoitotyö oli yhtäkkiä mielenkiintoista ja hyvä syy paeta tenttikirjoja. Toisaalta pyykinpesu tai imurointi rentoutti ja oli palkitsevaa, joten lukeminenkin jatkui tauon jälkeen hyvillä mielin. Opin kuitenkin tärkeiden tenttien alla menemään kirjastoon lukemaan, sillä siellä ei ollut muuta askarrusta.\nIkuiset laihduttajat ovat myös keksineet hyvän tekosyyn väittämällä, etteivät laihdu. Puhumalla ei kukaan laihdukaan, mutta jokainen terve, todella laihtumista haluava ihminen pystyy myös laihtumaan. Kyseessä on elintapojen muuttaminen, mutta se tietysti edellyttää ponnisteluja ja kärsivällisyyttä. Yhteiskunnallisesti on kyse merkittävästä asiasta, sillä tuoreimman tiedon mukaan miehistä 60 prosenttia ja naisista 43 prosenttia on ylipainoisia. Se on jo iso terveysongelma, ei mitään vähäteltävää.


Happylobster: Mustikkaa ja basilikaa\nMustikkaa ja basilikaa\nUusimman Glorian Ruoka&Viini -lehden kannessa oli mustikkapiirakan kuva. Mustikkapiirakka, joka oli koristeltu basilikanlehdillä. Kiinnostus erikoisen yhdistelmän vuoksi heräsi ja kun edessä oli viikonloppu ystävien kanssa, ystävien luona ja minulla oli jälkiruokavastuu, niin ratkaisu oli juurikin tässä.\nLähiruokahuumassani olin jopa päättänyt itse poimia mustikat mökkitontilta. Mutta kyllä se vaan niin on, että minusta ei ole marjanpoimijaksi. Ei edes rasian pohja ehtinyt peittyä, kun sain hommasta tarpeekseni. Varvikossa kykkimistä, pientä näpräämistä itikoiden syötävänä. Ei kiitos! Ennemmin ja nopeammin keräsin mökkitontilta tuoreita suloisia kantarelleja.\nJoten päädyin hakemaan mustikat torimyynnistä, lähiruokaahan sekin on. Näin annoin siunauksen laiskuudelleni :)\nGlorian Ruoka&Viini 5/2015\nLisäksi voita piirakkavuoan voiteluun\nAloita basilikasokerista. Laita sokeri ja basilikanlehdet kulhoon ja jauha sauvasekoittimella tasaiseksi seokseksi. Seos vähän paakkuuntui sekoittimen teriin ja sitä joutui kaivelemaan irti, joten voi olla, että monitoimikone olisi toiminut tässä paremmin.\nTee taikina. Sekoita pehmeä voi ja 1 dl basilikasokeria keskenään. Itse survoin nämä sekaisin tavallisella haarukalla. Lisää joukkoon kananmuna. Yhdistä toisessa kulhossa vehnäjauhot, vaniljasokeri, leivinjauhe ja suola. Sekoita ja lisää seos taikinaan. Sekoita tasaiseksi.\nHaarukalla sujui tämäkin ihanan vihreän taikinan sekoittelu.\nVoitele piirakkavuoka (halk. 26 cm) ja painele taikina jauhotetuin sormin vuoan pohjalle ja reunoille.\nLevitä mustikat tasaisesti taikinapohjalle. Jos käytät pakastemustikoita, niin sekoita niihin ruokalusikallinen perunajauhoja ennen vuokaan levittämistä.\nTee muruseos nyppimällä pehmeä voi, loppu basilikasokeri ja jauhot keskenään.\nPilko basilikanlehdet ja lisää muruseokseen.\nRipottele seos vuokaan mustikoiden päälle. Paista piirakka 200 asteisen uunin keskitasolla 30 minuuttia.\nKoristele valmis piirakka basilikanlehdillä. Tätä piirakkaa kannattaa ehdottomasti kokeilla. Basilika ei maistunut voimakkaasti yli, vaikka sitä melko runsaasti käytinkin. Taisimme koko porukalla tästä tykätä :)\nBasilikasokeri maistui aivan ihanalta. Ja jos pidät siitä, niin voit tehdä sokeria runsaamminkin ja ripotella vielä valmiin piirakan päälle. Seuraavalla kerralla taidan tehdä niin.\nVaniljasokerina käytän Kotigastronomien aitoa vaniljasokeria.\nTunnisteet: Makeaa, Mustikka, RUOKAA\nMerja 19. heinäkuuta 2015 klo 20.45\nKyllä torilta on paljon kivempaa poimia mustikat kuin metsästä :). Pienin mitä minä jaksan kyykkiä on kanttarelli!\nHappylobster 19. heinäkuuta 2015 klo 20.58\nMerja, samoilla linjoilla ollaan :)\nSalaatinvihaajan Glowing Green Smoothie\nStreet Food Carnival, osa I /2015\nKukkakaalia carbonaran tapaan\nViiniä ja Sibeliusta


Sähköala.fi | Keittiössä on apua ammattilaisen otteista\nSähköala Koti Sähköremontit ja kodin sähkötyöt Keittiössä on apua ammattilaisen otteista\nSähköurakoitsijan rooli keittiöremonteissa ja uutta rakennettaessa korostuu, kun rakennetaan viimeisteltyjä ja hyvinvarusteltuja kohteita. Kotiautomaation liittäminen mukaan vaatii myös lisää osaamista perussähkötöihin verrattuna.\nKotiautomaatio oli vantaalaisten Heidi ja Tero Tuomiston valinta, koska menevä perhe halusi näin sekä helpottaa arkeaan että parantaa keittiön ja koko kodin toimivuutta.\nHalu säästää asumiskustannuksissa ja parantaa asumismukavuutta on lisännyt kotiautomaation suosiota. Tunnetuin ja vanhin kotiautomaatiojärjestelmä on KNX, joka perustuu kansainväliseen standardiin. KNX:n lisäksi myös esimerkiksi kotimainen Talomat-järjestelmä on lisännyt suosiotaan.\nAutomaatiojärjestelmät auttavat parantamaan asuintalojen ja muiden kiinteistöjen valaistuksen, lämmityksen ja ilmanvaihdon ohjausta sekä turvallisuusjärjestelmän toimivuutta. Ja näiden lisäksi on monia muitakin automaatioratkaisuja olemassa. Kotiautomaatio on helposti hallittavissa painikkeen tai mobiilin käyttöliittymän kautta.\n– Nykyään kotiautomaatio on käytössä myös monissa niin sanotuissa perustaloissa, joskin täydessä laajuudessaan sitä halutaan yleensä vain arvotaloihin, kertoo sähkösuunnittelija, yrittäjä Jukka Ruottinen Sähkö Solutions Oy:stä.\nRuottinen perustelee kotiautomaation mielekkyyttä ennen kaikkea toiminnallisilla eduilla. Ohjelmoinnin keinoin säädöt ja toimintojen automatisoinnin kattavuus saadaan rajatuksi täsmälleen asukkaan toiveiden mukaiseksi.\nRuottinen suunnitteli hiljattain Vantaan Ruskeasannassa asuvien Heidi ja Tero Tuomiston perheen uuden omakotitalon sähköt. Kotiautomaatio oli Tuomistojen valinta, koska menevä perhe halusi näin sekä helpottaa arkeaan että parantaa keittiön ja koko kodin toimivuutta.\n– Toimivuus oli kriteereistämme ykkönen. Erityisesti keittiön varustusta mietittiin tarkasti, Heidi Tuomisto kertoo.\nKeittiössä korostuu laatu\nTalon sähköt urakoinut Arttu Laine Arutec Oy:stä katsoo mielekkääksi tehdä sekä uudis- että remonttikohteita. Hänen työkannassaan asuintalojen remonttikohteiden osuus on nykyisin noin kaksi kolmannesta ja uudiskohteiden yksi kolmannes. Lisäksi yhtiötä työllistävät teolliset kohteet sekä suunnittelu ja neuvonta eri kohteissa.\n– Pienet remontit ovat valtaosin nimenomaan keittiöremontteja, kun taas uudispuolella sähköistysurakat koskevat luonnollisesti koko taloa. Uudishankkeet ovat siinä mielessä kiinnostavia, että niissä on yleensä vapaammat kädet toteuttaa asiakkaan toivomat ratkaisut, Laine toteaa.\nTuomistojen uuden talon sähköistyksissä Arutec oli mukana alusta alkaen. Rakennus valmistui laaditun aikataulun mukaisesti noin vuodessa. Sähköurakkaan sisältyivät myös KNX-automaation sähköistykset. Kun asennukset oli tehty, sähkösuunnittelija Jukka Ruottinen koodasi järjestelmän käyttövalmiiksi.\n– Tämäntasoisesti varustetussa talossa ja etenkin sen keittiössä ei todellakaan riitä, että katsoo suunnitteluvaiheessa pistorasioiden paikat. Höyryuunin ja muiden erikoisuuksien tehontarpeet ja jännitetasot on käytävä tarkasti läpi, jotta osaa valita oikeat kaapelit oikeisiin paikkoihin, Jukka Ruottinen toteaa.\nPienessä rempassa riittää kevytversio\nKeittiöremonttien vuosittainen määrä on nykyään uudiskeittiöiden rakentamista suurempi. Niissä on epätavallista siirtyä peruskeittiöstä ”kaikilla herkuilla” varustettuun moderniin, automatisoituun keittiöön.\n– Sähkötöiden hintaero peruskeittiöremontin ja hyvin varustetun, kooltaan vastaavan uudiskeittiön välillä voi olla jopa lähes kymmenkertainen, Arttu Laine sanoo.\nPeruskeittiöremontissa työmäärää toki hieman kasvattaa vanhojen sähköjen purkaminen. Tästä huolimatta hyvin organisoidulla remonttityömaalla sähkömies selviää usein kahdella käynnillä. Esimerkiksi Pelastusarmeijan omistamassa kerrostalossa Helsingin Puistolassa Arutec on korjannut keittiöitä usean vuoden ajan asukkaiden vaihtuvuuden tahdissa.\n– Keskimäärin muutama keittiö vuodessa on rempattu. Yleensä on tarvittu kaksi käyntiä, joista ensimmäisen aikana selvitetään reitit ja puretaan vanhat johdotukset. Kun timpuri on saanut tyypillisesti kolmessa viikossa osuutensa valmiiksi, käymme vetämässä uudet johdot, Laine kertoo.\nKeittiöremontissa on luonnollisesti uudiskeittiötä vähemmän vapausasteita sille, miten johdot reititetään. Jos budjetti ei ole este, vanhastakin keittiöstä saa viimeisen päälle varustellun luksuskeittiön.\n– Jos automaation soveltamista vanhaan taloon ja vanhaan keittiöön harkitaan, kannattaa mielestäni yleensä tyytyä hieman kevyempään kotiautomaatiostandardiin kuin uudiskohteissa, Jukka Ruottinen sanoo.


Hägglung: Kriisit torjuttava kaukana rajoilta - Kotimaa - Uutiset - MTV.fi\nJulkaistu 30.11.1999 08:40\nPuolustusvoimain komentaja, kenraali Gustav Hägglund korostaa kansainvälisen kriisinhallinnan merkitystä Suomen talvisodan syttymisen vuosipäivän johdosta antamassaan päiväkäskyssä. Kenraali Hägglund katsoo, että sen kautta padotaan aseelliset selkkaukset pois rajoiltamme ja samalla edistetään avun saantia sen varalta, että itse joutuisimme sittenkin hätään.\nGustava HagglundPuolustusvoimain komentaja korostaa, että Suomi ei saa enää koskaan joutua yksin taistelemaan ylivoimaista maahantunkeutujaa vastaan. Tänä päivänä tätä päämäärää palvelee osallistuminen kansainväliseen kriisinhallintaan. Suomen talvisota 60 vuotta sitten on sankaritaru vailla vertaa Euroopan uuden ajan historiassa, todetaan päiväkäskyssä. "Se on oodi uhrivalmiudelle, peräänantamattomuudelle ja itsensä ylittämiselle. Se on kertomus nurkkaan ajetun kansan vimmatusta taistelusta itsenäisyytensä puolesta. Se on todiste siitä, että monikymmenkertainenkin ylivoima voidaan torjua, jos on tahtoa, uskallusta ja sisua." Talvisota osoitti yksimielisyyden voiman. Yhtenäinen kansa saa aikaan ihmeitä. Puolustusvoimat koetaan tänä päivänä koko kansan omaksi. Tämä on arvokas asia, jota ei minkään hurmanhengen saa antaa tärvellä, todetaan puolustusvoimain komentajan tämän vuoden ensimmäisessä päiväkäskyssä.(STT)


Urheiluseurat | Eventio Group\nEventio helpottaa urheiluseurasi arkea\nEventio.fi > Asiakkaamme > Urheilu > Urheiluseurat\nKerää ilmoittautumiset esimerkiksi leireille.\nOttelujen, näytösten, kilpailujen ja muiden tapahtumalippujen ennakkomyynti.\nLaitteet lipunmyyntiin ja -tarkastukseen ovella.\nFanituotteet ja muut tukituotteet samaan verkkokauppaan lippujen kanssa.\nTehokasta varainhankintaa tutulla ja turvallisella Lyhty-arvalla.\nOma verkkokauppa ja lipunmyynti\nSaat meiltä avaimet käteen -periaatteella oman brändiäsi tukevan verkkokaupan, josta myyt kätevästi niin pääsyliput, kausikortit, väliaikatarjoilut kuin erilaiset fani- ja tukituotteetkin. Kun kaikki tuotteet ovat saman katon alla, et aja asiakastasi muualle, ja lisämyynnin tekeminen on helpompaa kuin koskaan!\nLumilyhty ja Suvilyhty muodostavat yhdessä Lyhty-arpa -tuoteperheen – Suomen tunnetuimman tavara-arpajaisen.\nLyhty-arpaa voit myydä perinteisessä paperimuodossa, tai ottaa käyttöösi ilmaiseksi digiarvan, jonka myynti onnistuu kokonaan verkossa. Arvan saat halutessasi täysin personoituna oman brändi-ilmeesi mukaiseksi. Arpaa voivat myydä urheiluseurat ja -joukkueet sekä koululuokat ja eri yhdistykset.\nLyhty-arvoissa on aina parhaat voitot, joiden ansiosta arpaa on helppo myydä. Joka arpajaisessa on aina kymmeniä tuhansia palkintoja – päävoittoina autoja ja unelmalomia!\nEvention ketterästi kehittyvät palvelut\nEventiolla myyt liput ilman palvelumaksuja\nMuotoillaanko teille oma palvelupaketti?\nOta yhteyttä, niin koostetaan juuri teidän seuranne toimintaa tukeva palvelupaketti. Yhteydenotolla et sitoudu mihinkään.


Keskustelu - Kertokaas aitipuolien arvostelijat mulle muutama asia! Miten pystyy rakastamana miehen lasta kuin omaansa? Kuinka se on mahdollista? | Sana vapaa | Meidän Perhe\nKertokaas aitipuolien arvostelijat mulle muutama asia! Miten pystyy rakastamana miehen lasta kuin omaansa? Kuinka se on mahdollista?\nklo 20:19 | 30.12.2006\nAsiaa vaikeuittaa aika paljon se, että\n-lapsella on yleensä oma äiti, jos ei oel kuollut ( vaikka olisi minkälainen, ni äiti on äiti ja lapsi on lojaali)\n-lapsi ei ole kiintynyt sinuun\n-lapsi on hankala ja ärsyttävä. Oman lapsen kiukuttelu ja murrosikä yms on helpompi kestää, koska lastaan rakastaa niin paljon. Silti oma lapsikin välillä ärsyttää ainakin tän palstan juttujen perusteella. Mutta äitipuolta ei sais " vieraan" lapsen tekemiset, sanomiset, käytös ärsyttää koskaan...\n-lapsi on oma yksilönsä, ei miehen jatke. Moni kehottaa unohtamana lapsen äidin, koska " eihän äiti ol sama kuin lapsi ja ne pitää osata erottaa" . Tällä samalla logiikalla ei se lapsi kuitenkaan ole myös sen rakkaan miehenkään jatke vaan ihan oma yksilönsä.\nklo 21:25 | 30.12.2006\nUusperheessä ainoita " voittajia" on yhteiset lapset, koska heidän perheessään on selvät sävelet: lasten järjestys ja etu on vanhemmille yhteinen. Sen sijaan edellisten liittojen lapsia siedetään ja ehkä niistä pidetäänkin, mutta tunteet ei ole samat kuin omien kohdalla.\nTämän vuoksi uusperheet eivät toimi, ei koskaan. Se on fakta. Harva vain myöntää tämän faktan. Teidänkään perhe ei voi toimia juuri tuon asian takia. Lapsi vaistoo, että et vanhemman tavoin ajattele hänen etuaan, et koskaan. Oma etusi menee aina miehen lapsesi edelle ja jos teillä onyhteisiä lapsia, menee heidän etu miehen lapsen edelle. Koskaan elo uusperheessä ei ole tasa-arvoista ja lapset voivat pahoin. En ymmärrä, että jotkut kehtavaat kivenkovaa väittää, että uusperhe voisi toimia. Ei voi.\nt. luokanope, joka paljon nähnyt\n3 äitipuolta ja kaikki kamalia. Lirkuttelevat miehen edessä, mutta selän takana ovat ilkeitä miehen lapsille. Vastenmielistä porukkaa ja uusperheet ovat ihan kammottavia kidutuskammioita.\nklo 20:49 | 30.12.2006\n1) että kaikki rakastamamme ihmiset ovat virheellisiä ja ärsyttäviä ja niin edelleen, mutta me rakastamme heitä SILTI. On siis mahdollista rakastaa myös tätä lasta, jhänen ärsyttävyydestään huolimatta. Rakkaus EI vaadi täydellisyyttä. Päinvastoin. Varsinkin kun ymmärtää vielä, että hän on ärsyttävä syystä: sekä ero että isän uusi suhde ovat änelle traumaattisia. Koska hän on lapsi ja sinä aikuinen, sinun osasi on vain elää sen kanssa. ja\n2) että myös tämä lapsi on oma persoonansa joka kannattaa opetella tuntemaan. Sen lisäksi hän on persoona, jonka muovautumiseen sinäkin pääset osalliseksi. Tee työsi hyvin, niin saat lähellesi rakastettavan ihmisen. Jos taas et opettele rakastamaan häntä, tulet syylliseksi hänen persoonansa vikoihin. Ihan oikeasti, eikä vain bioäidin syytöksissä: rakkaudesta oppii rakastettavaksi ja sen puutteesta oma muunlaiseksi. (Tämän sanon itse häirikköasperger-lapsen äitinä: lapseni on kaikessa ärsyttävyydessään ja ongelmallisuudessaan rakastettava juuri siks iettä häntä on aina rakastettu ja joka kerran kun hän kohtaa ikäviä ihmisiä, se näkyy hänessä myös!)\nklo 19:34 | 26.6.2007\nJohtuuko se siitä, että äidit yleensä lähivanhempia ja äitien uudet miehet elävät lapsen kanssa joka päivä ja näin saavat enemmän tarttumapintaa rakkauteen? Vai johtuuko se miesten konstailemattomasta tavasta suhtautua asioihin?\nEn väitä että kaikki isäpuolet palvovat puolisonsa lapsia, mutta itselläni on iäspuoli, joka on ollut minulle kuin isä 18 vuotta enkä ikinä vaihtaisi häntä biologiseen isääni. Lapsellani on isäpuoli, joka palvoo lastani. Pitää ja hoitaa kuin omaansa.\nJohtuisiko sopeutumisongelmat uusperheissä enemmän kuitenkin hätäilystä ja uusista yhteisistä lapsista kuin niistä edellisistä mukuloista. Me olemme päättäneet, että emme hanki yhteisiä lapsia vielä muutamaan vuoteen, että saamme kasvaa tiiviiksi uudeksi perheeksi, ilman että lapsen täytyy miettiä asemaansa. Haluamme yhteisiä lapsia vasta sitten kun tämä edellinen on myös hieman isompi. Niin, että hänelle on kerennyt muodostua suhde isäpuoleensa.\näitipuolena on minusta helpompi hyväksyä vieraileva lapsi ja kohdella kaikkia lapsia tasapuolisesti vaikkei miehen lasta rakastakkaan. mutta miten vaikeaa on miehen kohdella kaikkia lapsia tasaarvoisesti kun se esikoinen tulee käymään? yhteisiä lapsiahan näkee jokapäivä ja varmasti on aina ikävä tätä lasta edellisestä suhteesta. tosin tämä on ymmärrettävää, mutta miten nämä yhteiset lapset kokevat nämä tilanteet jos isän huomion vie aina sisko/velipuoli?\nklo 10:04 | 27.6.2007\nJoskus lähivanhemman olisi hyvä KATSOA PEILIIN ja miettiä omia toimintatapoja ja sen vaikutuksia OMIEN lastensa elämään. On ihan turha syyttää kaikesta etävanhempaa ja hui kauhistus, sitä äitipuolta, jos itse tekee kaikkensa, ettei uusperhe-elo voisikaan sujua!\nOlen myös itse eronnut ja pakko sanoa, että olen tosi onnellinen lasteni äitipuolesta! Etenkin tyttäreni on ihan lääpällään isän uuteen vaimoon :).\nklo 20:21 | 30.12.2006\nJos nimittäin haluat että mieskin rakastaa täysillä sinua.\nklo 21:00 | 26.6.2007\nTämä ei todellakaan ole mustavalkoinen asia, ja onkin herättänyt todella mielenkiintoista keskustelua. Lyhyinä kommentteina omasta puolestani:\nVäitän, että lasten iälläkin on merkitystä, vauvaikäiseen tai taaperoon saa ehkä helpommin luotua läheisen suhteen, kuin isompiin, esim. yli 10v. lapsiin. Isommat lapset ovat jo niin " omia persooniaan" , ettei heihin tuosta vain rakastuta. Pieneen lapseen ehkä on helpompi kiintyä, ja tällöin tunteet lasta kohtaankin syvenevät luonnollisemmin...?\nVaikka ei rakastaisi puolisonsa lapsia, ei tarkoita, etteikö heistä voisi välittää.\nTäällähän juuri moni on korostanut, että uusperheen ongelmat ovat ihmillisiä, harva tarkoituksella esim. epätasa-arvoisesti kohtelee toisen lapsia tms. Luonto on vain meidän niin rakentanut, että biologisen lapsen etu menee muiden edelle. Tämä inhimillinen seikka usein vain aiheuttaa ongelmia. Ei ole pahuudesta kyse. Harva ihminen on niin kehittynyt ihmisenä, että pystyy kohtelemaan tilanteessa olevia ihmisiä tasa-arvoisesti. Kaikki haluavat omilleen vain parasta ja omasta on vaikea luopua, esim. taloudelliset asiat, uusperhetilanteen vuoksi.\nklo 8:01 | 27.6.2007\nEsim lapsi pelkäsi pimeää ja halusi nukkua isänsä kanssa samassa huoneessa lattiapatjalla, kun oli heillä joskus viikonloppuja.\nOma mieheni ei itse halua nukkua lasten kanssa, ja hänestä olisi kummallista antaa lasten esim. vallata paikka minulta, ja " laittaa" minut nukkumaan vierashuoneeseen tai olkkariin.\nUsein tuon " en voi nukkua" pelon takana on jotain, mikä pitää selvittää päivällä, ei ottamalla lapsi viereen. Sairastelu on eri asia.\nOma äitini kuoli, kun olin alle kymmenen vuotta. Isä meni heti uusiin naimisiin ja vähitellen ilmeni, että äitipuoleni on aivan kamala akka. Isälle hän leperteli, mutta heti kun isä meni muualle, hän haukkui ja mollasi minua ja sisaruksiani. Hänen oma lapsensa oli oikea enkeli. Lapsuuteni oli kuin työleiri; koululäksyjä en olisi saanut tehdä ja tein niitä salassa selkäsaunan uhalla. Aamulla piti herätä jo neljältä leipomaan, kun äitipuoli leipoi torille myytävää. Ykdeksänvuotiaasta lähtien valmistin päivittäin ruoan koko perheelle. Tukistelu, läpsäyttely ja muu nykyisin fyysiseksi pahoinpitelyksi luokiteltava oli viikottaista, kun en ollut tehnyt tarpeeksi hyvin annettuja töitä. Vasta kun kaikki työt oli tehty, sai ottaa koulukirjat käsiinsä.\nViikonloppuisin isäni ja äitipuoleni kävivät ravintolassa tanssimassa. Emme saaneet sisareni kanssa jäädä kotiin siksi aikaa (ettemme olisi tehneet pahojamme), vaan meidän piti istua autossa odottamassa viisi-kuusi tuntia, kun he pitivät ravintolassa hauskaa. Radio ei saanut olla auki, ettei akku tyhjentynyt. Oli todella kylmää odottaa talvella kolmenkymmenen asteen pakkasessa viisikin tuntia heitä. Kerran olimme todella kylmissämme (sinisiä) ja menimme ravintolan ovelle ja pyysimme etsimään ovimiehen heidät, koska palelsi. Saimme sisareni kanssa kuulla hirveän läksytyksen ja kunnon selkäsaunan, kun häiritsimme rouvan iltaa.\nMinulla on nyt omia lapsia, eikä äitipuoleni välitä heistä paskan vertaa, kuten ei minustakaan ole ikinä välittänyt. Käyn pari kertaa vuodessa heidän luonaan. Lapset eivät ikinä ole olleet kumpienkaan isovanhempien luona hoidossa. Välillä todella tarvitsisin apua arjen pyörittämisessä. Olen kateellinen, kun toisilla on sellaiset vanhemmat, jotka ovat kiinnostuneita lapsenlapsistaan ja haluavat viettää aikaa lastenlastensa kanssa ja hoitaa heitä.\nklo 15:13 | 26.6.2007\nMutta nämä asiathan olivat tiedossa jo silloin, kun aloitit suhteen mieheen, jolla lapsia?\nKyllä varmaan jossain on toimiva ja onnellinen uusperhe, jossa ketään ei sorsita. En vain ole sellaiseen itse törmännyt.\nOnnellisia ydinperheitä tiedän kuitenkin olevan paljonkin. Toki myös niitä onnettomia.\nkuin nro 35, niin ei varmaan näitä ristiriitoja uusperheissä näin paljon olisi. Just noin, kun annetaan lapsillekin aikaa sopeutua uuteen tilanteeseen ja luoda suhde niihin uusiin aikuisiin - ja että nämä uudet aikuiset ovat oikeasti aikuisia ja valmiita luomaan nämä suhteet -, niin perheellä paljon parempi mahdollisuus olla paikka, jossa kaikilla jäsenillä hyvä olla.\nklo 8:06 | 27.6.2007\nJoku täällä kehtasi kirjoittaa siitä, että eikös se riitä lapselle että lähivanhemman luona elämä on tasapainoista ja normaalia, jos siellä etän luona onkin asiat vähän rempallaan.\nt. entinen äitipuoli\ntai pikemminkin pahoinvointi. Siis niin, että jos lapsella on hyvä olla, niin äiti siitä kunnian saa, mutta jos tällä erolapsella on ongelmia, ne johtuvat yksin äitipuolesta.\nLapsen isä on aikamoinen tossukka, jos oikeasti uhraa lapsensa uuden suhteen edessä.\nniin asteikolla 1-10, miten suuren roolin näiden (yleensä) etälasten pahoinvoinnissa tämän äitipuolen roolin olevan?\nEsim. yhdessä kaveriperheessä, jonka tyttöä säälin jonkin verran minäkin (isä on lähi), kaikkein karmeinta on ehdottomasti - ei se äitipuoli - vaan se, että tyttären oma äiti on ajoittain hylännyt tytön täysin (kieltäytynyt tapaamasta, jättänyt vastaamatta puhelimeen, e-mailiin) etc.\nToki äitipuoli voi olla kuuntelevana korvana, mutta korvaako se enää sitä, että oma äiti katosi vuosiksi, kun tytär oli vasta leikki-iässä? Eikä hoiva sitäkään ennen ollut kaksista.\nklo 20:51 | 30.12.2006\nklo 20:36 | 26.6.2007\nMoni tuntuu todella tietävän, mistä puhuu. Itsekin haluan sanani sanoa. Jouduin äitipuolen asemaan todella hätäisesti ja melkeinpä valmistautumatta. Siitä kun (ex-) mieheni paljasti, että hänellä on itse asiassa lapsikin edellisestä liitosta, meni varmaan alle kuukausi että olin itse samalle miehelle raskaana. Ja samassa ajassa mies etälapsineen oli muuttanut luokseni.\nNäin jälkikäteen näkee todella selvästi, että tässä tapahtui suuri virhe. Mutta kuinka sitä olisi etukäteen osannut ajatella, että mitä kaikkea äitipuolena olemiseen liittyy? Kokemuksesta viisastuneena peräänkuulutan kyllä todella voimakkaasti uusperheen etävanhemman (meillä siis miehen) kykyä saada perhekuvio toimimaan siten, että kaikilla on suhteellisen hyvä olla. Kaikkien osapuolien tulee saada tuntea, että ovat tärkeitä ja että ketään ei hylätä tai tietentahtoen loukata tapaamisten aikana tai niiden ulkopuolella. Eli lapsen isän olisi pitänyt tässä tapauksessa miettiä hyvin tarkkaan, mitä tapaamisten aikana tapahtuu ja miten ketäkin informoidaan suunnitelmista. Minusta tuli väistämättä se " ilkeä äitipuoli" , kun otin itseeni siitä, että minusta tehtiin kotitalouskoneeseen rinnastettava, sivuun sysättävä objekti näiden tapaamisten aikana. Eihän se niin mene ydinperheessäkään, että toinen osapuoli päättää suvereenisti kokonaisen viikonlopun ohjelman kyselemättä tai kuulematta muita... itse en ainakaan sellaista hyväksy.\nTunsin sitten kroonisesti huonoa omaatuntoa siitä, että kärsin olostani tapaamisten aikana enkä pystynyt läheskään aina peittämään harmiani. Olisin halunnut pitää miehen lapsesta ja ajoittain todella yritin, mutta jatkuva tunne siitä että lapsi aiheuttaa kränää jo muutenkin vaikeaan liittomme näkyi valitettavasti siten, että en oppinut lapsesta pitämään (saatikka häntä rakastamaan) kuten toivoin. Lapsi itse oli tilanteeseen erittäin syytön, ymmärsin sen jo silloin, ja koetin keskustella miehen kanssa siitä, miten toivoisin tapaamisten sujuvan. Mies taas katsoi, että lapsi on hänen, eikä minulla ole mitään sanomista mihinkään - vaikka elimme saman katon alla yhteisessä kodissamme.\nLyhyt kokemukseni äitipuolena toivottavasti kasvatti minua paljon. Tai ainakin sen verran jäi käteen, että exästä erottuani päätin etten saata omia lapsiani mihinkään uusperhekoukeroon ennenkuin olen suhteen toimivuudesta ja lasten hyvinvoinnista 100% varma.\nJoku täällä kehtasi kirjoittaa siitä, että eikös se riitä lapselle että lähivanhemman luona elämä on tasapainoista ja normaalia, jos siellä etän luona onkin asiat vähän rempallaan. Tätä ajatusta en hyväksy; minusta molemmissa kodeissa pitää olla kaikilla hyvä olla. Ei ole hyväksi että etävanhemman perheessä on ristiriitoja lapsiin liittyen, eikä varsinkaan ole kohtuullista, että lähivanhempi joutuu paikkaamaan kaikki mahdolliset haavat joita etän luona pääsee syystä tai toisesta syntymään. Meillä aikuisilla on vastuu siitä, että oli perhemuoto mikä tahansa, kaikki voivat olosuhteisiin nähden hyvin.\nklo 9:11 | 27.6.2007\nEli siinä mielessä tapaamisiin liittyvä lapsen pahoinvointi on helppo pistää äitipuolen syyksi - jos siis etäisä ei kykene asiaa ratkaisemaan. Meillä taisi käydä kutakuinkin näin. Toki jos lähivanhempi pystyy tasapainoittamaan lapsen elämää, ei varmaankaan kaikkia lapsen ongelmia voi selittää erolla ja äitipuolella. Kuten aiemmin kirjoitin, on väärin sälyttää kaikki " korjaustoimenpiteet" oikean äidin tai lähivanhemman niskaan. Ja jos lapsi taas on onnellinen ja tyytyväinen myös etävanhemman luona, niin eiköhän siitä kuulu kiitos myös vanhemman uudelle kumppanille? Kiitoksia nyt harvoin kukaan jakelee, mutta kai itse voi iloita onnistumisen tunteesta. Tästä pääsin joskus itsekin nauttimaan niiden harvojen ajanjaksojen aikana, kun exän lapsen olemiset meillä sujuivat kaikkien kannalta iloisissa merkeissä.\n>Lapsen isä on aikamoinen tossukka, jos oikeasti uhraa lapsensa uuden suhteen edessä.\nMistä tällainen kumpusi?\nSamoin tunnen itse vastuuni omasta lapsestani - myös sen suhteen, kenet omaksi puolisokseni valitsen. Jääkö lapseni hunningolle siksi, että minulla on mies? Vai että käännänkö selän miehelle ja väitän sitten hänen olevan perusteetta mustasukkainen omalle lapselleni?\nTunnen oman roolini olevan avainasemassa - samalla tavalla kuin miehellä on roolinsa isänä omien lastensa kanssa, jotka meidän luonamme vierailevat.\nKokisin vääräksi esim. sen, että mies hyväksyisi vaikkapa minun ehdotukseni siitä, että hänen lastensa pitäisi vaikkapa katsoa telkkua vain omassa huoneessa, eikä olkkarissa, koska MINÄ haluan levittäytyä yksin sohvalle (" minulla on niin vaikeaa" ). Jos mies antaisi tällaisen tapahtua, hän olisi tossukka.\nklo 18:33 | 26.6.2007\n(läheisemmin) tähän tytärpuoleensa, mutta ei vain osaa. Ei tiedä, miten sen voisi tehdä. Tytär on jo teini-iässä. Samalla hän sanoo, että jotta ero omaan tyttäreen ei olisi niin suuri, hän koittaa tasapuolisuuden vuoksi olla paapomatta omaa lasta (niinikään tytärtä) liikaa.\nSamalla hänellä on huono omatunto siitä, että ellei uusperhettä olisi, hän olisi paljon läheisempi ja lämpimämpi oman tyttärensä kanssa.


Jos jännitys kiristää lihaksia, se vähentää ääreisverenkiertoa. Rentoutuessa ääreisverenkierto lisääntyy, verisuonet laajenevat sekä hengitystiheys, verenpaine ja sydämen lyöntitiheys laskevat. Kun verenkierto lihaksissa ja kudoksissa lisääntyy, ne saavat paremmin veren kuljettamia happea ja ravinteita. Samalla lämmöntunne lihaksissa lisääntyy sekä hermojen ja lihasten välinen yhteistyö paranee.\nUlrikan kokemukset rentoutumisesta yleensä ja rentoutuskellunnasta\nJoogataustani myötä olen harjoitellut rentoutumista noin yhdeksän vuoden ajan. Omalla kohdallani rentoutusharjoitukset ovat olleet sidottuna fyysiseen joogaharjoitukseen. Kuten meditaatiotekstissä kerroin, voi meditaatio ja syvärentoutuminen tuntua helpommalta fyysisen harjoituksen jälkeen, kun keho-mieli-yhteys on syntynyt ja/tai vahvistunut.\nMeditaatio ja rentoutusharjoitukset ilman fyysistä joogaharjoitusta ovat tulleet elämääni vasta reilu vuosi sitten. Alkuun yoga nidra ja muut syvärentoutusharjoitukset tuntuivat todella haastavilta, joskus jopa mahdottomilta, mielen kulkiessa omia reittejä. Huomasin, että mitä stressaantuneempi olin, sen vaikeampi harjoitukseen oli päästä kiinni. Muutaman harjoituskerran jälkeen rento tila oli helpompi löytää ja aloin kaivata rentoutumista. Omalla kohdallani syvärentoutus toimi mainiona hoitona stressistä johtuviin unihäiriöihin – varsinkin, kun stressin syytä ei ollut mahdollista poistaa.\nOlin ensimmäistä kertaa rentoutuskellunnassa Kellumossa Helsingin keskustassa. Kellumo on tunnelmallinen syvärentoutusstudio, josta löytyi sekä rentoutuskelluntakapseleita että Neurosonic-nojatuoli. Olin tutustunut kelluntaan etukäteen selailemalla Kellumon nettisivuja, mutta en varsinaisesti tiennyt mitä odottaa. Ystävällinen asiakaspalveluhenkilö ohjasi meidät omiin kelluntahuoneisiimme, kertoi meille miten laite toimii ja millaiseen asentoon kellunnassa kannattaa hakeutua. Ennen kelluntaa käydään suihkussa ja poistetaan mahdolliset meikit. Kellunnassa ei käytetä vaatteita tai uimapukua, sillä tarkoituksena on olla mahdollisimman vapaa aistien tuomista häiriöistä. Kellunnassa vesi on lämmintä suolavettä, joka kelluttaa kehoa lempeästi. Vettä ei aisti, ellei aktiivisesti liiku kapselin sisällä. Lisäksi käytössä on korvatulpat ja täysin pimeä huone.\nOlin valinnut oman kelluntakokemukseni alkuosan ääneksi meren. Koen aallot, meren linnut ja muut meren äänet mieltä rauhoittavaksi. Meren kohinaa kesti jonkun aikaa: tarpeeksi pitkään, jotta pääsin kiinni tähän hetkeen. Alun ääninauha auttoi päästämään irti työhön ja muuhun stressaavaan liittyvistä ajatuksista.\nHuomasin vasta hiljaisuuden aikana, että jännitin vielä kehoani. Kovaa treenaavalla pakarat, lonkankoukistajat ja vatsalihakset voivat olla jatkuvassa pienessä jännityksessä. Sain päästettyä irti jännityksestä tekemällä hengitysharjoituksia ja kohdistamalla ajatuksia jännittyneisiin alueisiin kehossa. Sain kehon ja mielen yhä rennommaksi huokailemalla ja tekemällä kehon skannauksia, kuten esimerkiksi tämän ääninauhan ohjeistuksella.\nHengitysharjoitusten ja skannailujen myötä löysin tilan, jossa kehoni oli täydellisen rento. Mielen aallot olivat laantuneet kovista tyrskyistä pieneksi väreilyksi enkä kokenut mitään ajatusta erityisen häiritsevänä. Hiljaisuutta oli kestänyt jonkin aikaa (ehkä puoli tuntia?) kun meren aaltojen ja lintujen äänet palasivat kapseliin. Aika herätä. Liikuttelin kehoani lempeästi, kipristellen alkuun sormia ja varpaita, herätellen kylkiä ja selkää. Valojen syttyessä nousin varovasti ylös ja kapusin kohti suihkua. Kellumon suihkussa oli valmiina eläinkokeettomat, vegaaniset pesuaineet. Meille tarjottiin hamam-pyyhkeet, joten omia pyyhkeitä ei tarvinnut kantaa mukana.\nKokonaisuudessaan kokemus oli todella miellyttävä. Rentous löytyi kellunnassa helposti kehon skannausten ja hengitysharjoitusten avulla. Kellunnan jälkeen olo oli euforinen, todella rentoutunut. Rentouduin kellunnassa voimakkaammin kuin yhdenkään hierojalla käynnin jälkeen. Liikuin loppupäivän lempeästi ja nukuin kelluntaa seuraavan yön todella sikeästi.\nItse kelluntasessio kesti noin 45 minuuttia – ensimmäiseksi kelluntakerraksi tämä oli juuri sopiva. Tuplasessioitakin olisi mahdollisuus buukata, mutta tällä hetkellä, rentoutusharjoitteluun yhä totutellessa, on 45 minuuttia harjoitukselle täydellinen pituus.\nSamin kokemukset rentoutuskellunnasta\nHeti ensimmäiseksi haluan antaa kaksi vinkkiä jotta voit maksimoida oman kokemuksesi kelluntaterapiasta. Itse jouduin kaksi kertaa nousemaan pois altaasta ennen rentoutumista. Jätin suihkutilaan valon päälle sillä ajattelin ettei kynnyksen välistä valo kajastaisi kelluntatankin kannen raosta sisään. Eihän se aluksi erotukaan mutta pian silmät tottuvat pimeyteen ja silloin pienikin valonkajastus erottuu. Aistit mukautuvat lopulta ympäristöön eikä mennyt montaakaan minuuttia kunnes huomasin pienen valonkajon tunkeutuvan pimeyteen ja kun siihen alkoi kiinnittämään huomiota se alkoi tuntua häiritsevältä. Kelluntatankin sisällä on myös valot jotta tankkiin näkee astua sisälle ja valot voi sammuttaa sisäpuolelta halutessaan olla täysin pimeässä. Jos pimeys on ahdistavaa voi valot toki jättää päällekin, tärkeämpäähän on saavuttaa rentoutuminen. Toinen moka itseltäni oli unohtaa saamani korvatulpat vaikka niistä muistutettiinkin. Ne kannattaa laittaa korviin jo ennen tankkiin astumista.\nEnnen sessiota voit valita tankin kaiuttimista kuultavaksi rauhallista musiikkia tai luonnon ääniä. Minusta tällaiseen rentoutumiseen toimisi kaikken parhaiten täysi hiljaisuus ja täysi pimeys.\nKun olin sammuttanut valot ja valitsemani taustaääni (meren kohina) vaimeni pois aloin viimein todella rentoutua. Oli hämmentävää huomata kuinka paljon keho oli yhä jännittyneessä tilassa vaikka luulin että olin alun alkaenkin rentoutunut kelluntaan. Jos kellumiseni olisi videokuvattu ei välttämättä asennon muuttuminen olisi edes näkynyt mutta tunne siitä oli valtava. Kelluin selälläni X-asennossa mutta kun aloin rentoutumaan syvemmin tuntui siltä että olisin venynyt pituutta, ikäänkuin aloitusasentoni olisi sittenkin ollut kerälle käpertynyt. Ehkä aluksi oli myös vaikeaa luottaa siihen että suolaliuos todella kelluttaa niin paljon ettei kasvot uppoa veteen ja siksi niska oli jännittynyt kun koitti pidellä itseään pinnalla – vaikkei se ole mitenkään tarpeellista. Suolaliuos oli jännän mutta erittäin mukavan tuntuista, lämmintä ja pehmeää.\nEn tiedä kuinka kauan olin jo kellunut mutta lopulta totesin ettei keho rentoudu enempää. Olo oli jo hyvä. Kun ulkopuolelta ei tullut mitään aistiärsytyksiä tuntui ihan pienimmätkin kehon liikkeet valtavan suurilta. Ehkä mieleni levottomuudenkin vuoksi aloin jopa hieman turhautua siihen että tavallaan ei tuntenut yhtään mitään, hädin tuskin edes maan vetovoimaa kun suolaliuos kannatteli kehoa tasaisesti. Kelluin välillä tankin reunaa vasten ja halusin välttää sitä sillä tankin reuna tuntui kylmemmältä kuin vesi ja siten epämiellyttävältä. Pienikin ojennus poispäin seinästä sai minut lipumaan vastakkaiselle puolelle tankkia joten siinäkin meni oma aikansa että sai itsensä pysymään täysin liikkumattomana keskellä tankkia.\nEn tiedä minkä verran taas kului aikaa eteenpäin kun onnistuin pysymään keskellä tankkia täysin rentoutuneena. Jossakin vaiheessa en enää halunnut vain möllöttää altaassa vaan aloin leikkimään kellumisella siten että tökin varpaalla tai sormella altaan reunaan siten että hitaasti kelluin puolelta toiselle. Enpähän ainakaan ajatellut yhtään työasioita tai mitään muutakaan. Yksin vailla ulkoisia ärsykkeitä tai kontaktia ulkomaailmaan edes ajatuksen tasolla teki todella hyvää niin mielelle kuin ruumiillekin.\nSitten taustanauha alkoi taas pyöriä ja altaaseen kuului meren ääniä – merkiksi siitä että kelluntasessio lähenee loppuaan. Toisaalta aika oli tuntunut pitkältä kun ajantaju hämärtyi mutta silti olisin toivonut että kelluntasessio olisi ollut täyden tunnin eikä 45 minuuttia, sen verran mukavaa tankissa oli olla. Seuraavalla kerralla varaan koko tunnin, ilman taustaääniä ja ennen altaaseen menoa kokeilen kellumon tarjoamaa Neurosonic-tuolia jotta saisin maksimoitua kokemuksen.\nVinkkejä kelluntakokemuksen syventämiseksi\nHarjoittele syvärentoutusta ennen kelluntaa, esimerkiksi ääninauhojen avulla. Tästä linkistä löydät ääninauhan kehon skannaukseen.\nKokeile erilaisia hengitysharjoituksia, tunnustellen millainen hengitysharjoitus resonoi sinulle kaikista parhaiten. Tulemme jatkossa tekemään sekä ääninauhoja että kirjoituksia erilaisista hengitysharjoituksista.\nKokeile erilaisia meditaatioharjoituksia, esimerkiksi ääninauhojen avulla. Tästä linkistä löydät hengitykseen sidotun meditaatioharjoituksen, jota voit myös kokeilla kellunnan aikana.\nVegan Fitness –tiimin rentoutuskellunnat tarjosi Kellumo.\nBlogikirjoituksen kuvat: www.kellumo.fi ja ilmaiset kuvapankit.


Energiamurros tiivistää alan yhteistyötä - Fingrid-lehti\nEtusivu » Sähkömarkkinat » Energiamurros tiivistää alan yhteistyötä\nYhteistyön tiivistäminen eri sidosryhmien välillä on välttämätöntä, kun energiamarkkinoille tulee lisää toimijoita ja haasteita niin kansallisella, pohjoismaisella kuin eurooppalaisella tasolla. Energia-alan ratkaisut kietoutuvat entistä tiiviimmin toisiinsa eikä yksin tekeminen ole silloin järkevää.\nKun tavoitteena on tarjota luotettavaa ja tarpeita vastaavaa sähkönsiirtoa ja toimivat sähkömarkkinat, olennaista on osata lähestyä ja kuunnella eri sidosryhmiä oikeaan aikaan oikeassa paikassa.\n”Yhdessä suunnittelemalla ja tekemällä asioita saadaan vietyä eteenpäin. On tärkeää, että kaikki sidosryhmämme ovat kartalla, mihin suuntaan ala on kehittymässä ja millaisia vaikutuksia päätöksillä ja ratkaisuilla on itse kunkin toimintaan”, Fingridin johtaja Jussi Jyrinsalo sanoo.\nTästä esimerkkinä Fingrid on julkaissut vision kantaverkon pitkän ajan kehittämistarpeista ja ratkaisuista. Se perustuu sähkön tuotanto- ja kulutusrakenteen kehittymistä kuvaaviin neljään erilaiseen skenaarioon.\n”Haluamme inspiroida pitkän aikavälin skenaariollamme sidosryhmiämme avoimeen keskusteluun siitä, millaisia mahdollisuuksia tulevaisuus voisi eri toimijoille tarjota”, Jussi Jyrinsalo sanoo.\nFingridillä on useita erilaisia ulkoisia sidosryhmiä, joilla on omat odotuksensa yhteistyöstä. Kantaverkon suunnittelun ja kantaverkkopalvelujen ohella Jussi Jyrinsalo vastaa Fingridin asiakkuuksista, joiden kohtaamisia varten yhtiöllä on useita yhteistyömuotoja.\nAsiakaslähtöisyys on osa Fingridin strategiaa, jolla se haluaa erottua muista kantaverkkoyhtiöistä.\n”Aktiivinen yhteistyö asiakkaiden kanssa edistää sähköjärjestelmän markkinaehtoista kehittämistä”, toteaa Jussi Jyrinsalo, johtaja, Fingrid.\n”Henkilökohtaiset tai yritysten väliset tapaamiset ovat luonnollisesti tehokkain keino pitää yhteyttä asiakkaisiin. Koronan aikana on tietysti terveysturvallisuuden vuoksi kohtaamisia viety verkkoon vuorovaikutustyökalujen avulla. Se on osaltaan nopeuttanut kommunikointia etenkin kansainvälisissä suhteissa”, Jyrinsalo sanoo.\nAsiakkaille on järjestetty vuosittain Fingrid Current -ajankohtaistilaisuuksia sekä useita muita verkkoon ja sähkömarkkinoiden kehityshankkeisiin liittyviä tilaisuuksia. Poikkeusaikana ne ovat kaikki olleet webinaareja, mikä on toisaalta madaltanut kynnystä järjestää tilaisuus lyhyelläkin varoitusajalla.\nTärkeitä yhteistyön muotoja ovat myös asiakastoimikunnat, joita on nykyisin kolme: neuvottelukunta, sähkömarkkinatoimikunta ja kantaverkkotoimikunta.\n”Fingridin toimikunnat ovat neuvoa-antavia elimiä, jotka toimivat yhdyssiteenä Fingridin ja eri asiakasryhmien edustajien välillä. Näitä asiakasryhmiä ovat sähkön tuottajat, jakelijat, käyttäjät, myyjät ja muut sähkömarkkinatoimijat. Toimikunnat antavat näkemyksiä Fingridin toiminnasta ja asiakkaille tarjottavista palveluista”, Jyrinsalo toteaa.\n12 jäsenestä koostuvat toimikunnat kokoontuvat neljä kertaa vuodessa.\n”Aktiivinen yhteistyö yhdessä asiakkaiden kanssa edistää sähköjärjestelmän markkinaehtoista kehittämistä. Markkinaehtoisuuden varmistaminen hyödyttää paitsi asiakkaita myös kansantaloutta ja mahdollistaa kustannustehokkaan siirtymän puhtaaseen sähköjärjestelmään”, Jyrinsalo sanoo.\nTasapainoilua velvoitteiden ja asiakaslähtöisyyden välillä\nValtakunnallisena kantaverkkoyhtiönä Fingridillä on asiakkaiden ohella myös paljon muita sidosryhmiä, joiden kanssa säännöllinen keskustelu on tärkeää. Fingrid osallistuu aktiivisesti eurooppalaisten säädösten valmisteluun ja käyttöönottoon yhdessä eurooppalaisten ja kansallisten viranomaisten ja muiden kantaverkkoyhtiöiden kanssa.\nEurooppalaiset säädökset ja alueelliset markkinasääntöjä koskevat ratkaisut vaikuttavat merkittävästi sähkömarkkinoihin ja asiakkaisiin.\n”Viestinnällisesti meillä on vaativa rooli, sillä tehtävämme on viedä käytäntöön lukuisia asiakasta koskevia velvoitteita, mutta samalla toimia mahdollisimman asiakaslähtöisesti. On osattava tasapainoilla viranomaisroolin ja asiakaspalvelijan välillä”, Jussi Jyrinsalo sanoo.\nYhteistyö suomalaisten poliittisten vaikuttajien ja viranomaisten kanssa on keskeistä, kun päämääränä on kehittää sähköjärjestelmää niin, että Suomen ilmastoneutraalitavoite voidaan saavuttaa ja ylläpitää sähköjärjestelmän markkinaehtoinen tasapaino.\n”Rahoittajat ja luottoluokittajat sekä omistajat puolestaan odottavat, että suunnittelemme pitkäjänteisesti yhtiön taloutta, investointeja, riskien hallintaa ja rahoitusta. Päätöksentekomme ja toimintamme tulee perustua oikeaan ja ajantasaiseen tietoon tavoitteena tehokas, tuloksellinen ja vastuullinen toiminta”, Jyrinsalo sanoo.\nUrakoitsijat ja palvelutoimittajat – Fingridin jatke kentällä\nSadat urakoitsijoiden ja palvelutoimittajien edustajat ovat Fingridin oman henkilöstön lisäksi silmät ja korvat kentällä.\n”Saamme heiltä arvokasta palautetta toiminnastamme ja sen vaikutuksista esimerkiksi maanomistajiin. Urakoitsijat ja palvelutoimittajat odottavat meiltä oikeudenmukaista ja ajantasaista korvausta, turvallista työskentely-ympäristöä ja mahdollisuutta ennakoida tulevia tarpeita yhteistyössä”, Jussi Jyrinsalo sanoo.\nYhteistyö tutkimuslaitosten ja korkeakoulujen kanssa on myös keskeinen osa Fingridin sidosryhmäyhteistyötä. Vuosittain Fingridillä on käynnissä noin 50 erilaista T&K-hanketta, joilla haetaan uusia innovaatioita energiamurroksen mahdollistamiseksi. Tulevina vuosina Fingridin T&K-toiminnassa painottuvat edistynyt sähköjärjestelmän hallinta, monipuoliset joustoratkaisut sekä sähköverkon digitalisoiminen käytön ja kunnonhallinnan tehostamiseksi.\nSelkeät päämäärät ja työnjako kirkastavat viestin\nKun Fingridillä on paljon erilaisia sidosryhmiä ja runsaasti yhteistyömuotoja, vaarana on asiantuntijuuksien ja viestien siiloutuminen. Miten koordinoidaan, että kaikki ovat matkalla kohti samaa maalia ja kuljettavat eteenpäin yhtenäistä viestiä?\n”On keskeistä, että henkilöstö on sisäistänyt kirkkaasti tavoitteemme ja strategiamme pyrkiä yhdessä kohti puhdasta sähköjärjestelmää. Olennaista on myös, että henkilöt ovat selvillä omasta tehtävästään osana organisaatiota. Sidosryhmien kanssa keskusteltaessa on osattava puhua heidän kanssaan samaa kieltä. Maanomistaja odottaa käytännönläheisyyttä, poliitikko arvostaa isompaa kuvaa”, Jussi Jyrinsalo kuvailee.\nSidosryhmätutkimusten perusteella Fingridin viestintä on toimivaa ja kehittynyt myönteiseen suuntaan.\n”Ehkä eniten on vielä tekemistä ison kuvan hahmottamisessa tehdessämme työtä niin monella rintamalla ja monen yksityiskohdan parissa”, Jyrinsalo pohtii.\nKeskeiset viranomaiset, järjestöt,\nAsiakkaat, henkilöstö, palvelutoimittajat\nOmistajat, pankit, rahoittajat, luotto-luokittajat\nSuuri yleisö, media, maanomistajat,


Perheyritysten liiton puheenjohtaja perintöverosta: Moni suunnittelee maastamuuttoa - Kotimaa - Uutiset - MTV.fi\nPerheyritysten liiton puheenjohtaja perintöverosta: Moni suunnittelee maastamuuttoa\nJulkaistu 23.12.2014 19:22\nMTV Uutisten studiovieraana ollut Perheyritysten liiton puheenjohtaja Heikki Kovanen ottaisi perintöverossa mallia Ruotsissa. Siellä varsinaista perintöveroa ei enää makseta. Verot lankeavat vasta, kun perityt osakkeet myydään.\nKeskustelu perintöverosta nousi esille jälleen tänään, kun Onnisen perheyrityksen enemmistöomistaja, vuorineuvos Maarit Toivanen-Koivisto kertoi muuttavansa ensi vuonna perheineen Portugaliin, jossa ei ole lainkaan perintö- ja lahjaveroa.– Jos minä nyt vaikka kuolisin, eivät neljä lastani selviäisi perintöveroista, sillä muu omaisuuteni ei riittäisi niiden maksuun, Toivanen-Koivisto sanoo.\n– Niin sinivalkoinen ihminen kuin minä olen ja aina veroja maksanut, mutta meillä ei ole varaa tehdä Suomessa sukupolvenvaihdosta, Toivanen-Koivisto lisää.Perheyritysten liiton Kovanen tunnistaa ilmiön. Hän tietää itse joitain kymmeniä tapauksia. Hänen mukaansa jos nyt asialle ei tehdä mitään, tapausten määrä voi kasvaa nopeasti.– Suunnitelmia on monella. Tästä on ihan yleistä keskustelua yrittäjien keskuudessa, Kovanen sanoo.Ruotsin lisäksi esimerkiksi Norjassa on jo luovuttu perintöverosta.Kovasen mukaan keventämällä veroja valtio saattaisi jäädä jopa voitolle. Nykyisin sukupolvenvaihdos saattaa laittaa yrityksen niin tiukoille, että investointeja ei uskalleta tehdä. Ääritilanteissa sukupolvenvaihdoksessa joudutaan jopa työntekijöiden irtisanomisiin. Keveämmällä verotuksella ne olisivat Kovasen mielestä estettävissä.\n– Kokonaissaldo voisi olla, että jos perintöveroa ei olisi, niin valtio voittaisi. Puhumattakaan näistä tapauksista, joissa muutetaan pois Suomesta maihin, joissa perintöveroa ei ole.\nPerintöveropakolaisille tyrmäys – ”itsekäs valinta äärimmäisen suurituloiselta” 23.12.2014\nRinne perintöverosta: "Talouskasvu huolestuttaa enemmän" 23.12.2014\nVeronmaksajat: Perintöverotusta pitäisi kohtuullistaa 23.12.2014\nPerintövero ajaa vuorineuvoksen ulkomaille 23.12.2014\nEettiset ja erikoiset lihat käyneet kaupaksi – "Lähes kaikki fasaanit myyty"


Trafi.fi - Uutinen - Trafin tiedot synnyttävät Suomen kansantalouteen jopa 100 miljoonan euron vuotuisen arvonlisän\nEtusivu\t/ Trafi\t/ Ajankohtaista\t/ Trafin tiedot synnyttävät Suomen kansantalouteen jopa 100 miljoonan euron vuotuisen arvonlisän\nTrafin tiedot synnyttävät Suomen kansantalouteen jopa 100 miljoonan euron vuotuisen arvonlisän\nTrafi selvitytti avoimen datan hyötyjä ja tietorekisteriensä käyttöä. Teknologian tutkimuskeskus VTT:n tekemän tutkimuksen mukaan Trafin tiedot synnyttävät Suomen kansantalouteen jopa 100 miljoonan euron vuotuisen arvonlisän.\nVTT haastatteli yrityksiä ja hallintoa, jotka käyttävät toiminnassaan Trafin tietokantoja ja rekistereitä. Trafin tiedoilla on suuri merkitys yritysten liiketoimintaan: enimmillään jopa kolmannes suoramarkkinointi- ja tietopalveluyritysten liikevaihdosta nojautuu Trafin tietoihin. Tämä synnyttää arvonlisän, jota ei olisi ilman Trafin tietoja.\nVakuutustoiminta, autokauppa ja varaosapalvelut ovat niin ikään Trafin tiedoista hyötyviä toimialoja. Hyöty näkyy kuluttajille parempana palveluna, tehostuneena toimintana sekä lisääntyneenä kilpailuna, jolloin kustannukset kuluttajille alenevat.\nTrafin tuottamia ja avaamia tietoja pidettiin yrityksissä luotettavina, mutta myös erilaisia kehittämisehdotuksia tuli runsaasti. ”Kuuntelemme herkällä korvalla yritysten ja muun hallinnon toiveita omien tietojemme laadun ja käytettävyyden parantamiseksi tietoturvaa ja yksityisyyden suojaa unohtamatta”, lupaa yksikönpäällikkö Kirsi Pulkamo Trafista.\nVTT selvitti myös Trafin julkaiseman tietotilinpäätöksen kehittämistarpeita. ”Tietotilinpäätöstä pidettiin hyvänä asiakirjana, mutta kehittämistä tarvitaan”, kertoo erikoistutkija Riitta Molarius VTT:stä.\n”Kun satsataan tiedon saatavuuteen ja laatuun pitäen tiedon luovuttamisen kustannukset kohtuullisina, voivat monet yritykset kehittää edelleen palvelutoimintaansa ja luoda lisäarvoa asiakkailleen ja talouteemme – unohtamatta yleistä hyvää ja etua, johon viranomaisten keräämällä tiedolla pyritään”, jatkaa VTT:n johtava tutkija Pekka Leviäkangas.\n”Tietotilinpäätös on Trafin raportointijärjestelmän avaindokumentteja ja tulemme jatkossakin panostamaan siihen”, painottaa tietojohtaja Juha Kenraali Trafista. ”Tieto on itse asiassa yksi liikennemuoto, ja sen merkitys tulevaisuuden liikennejärjestelmässä tulee vain kasvamaan.”\nLeviäkangas kertoo tutkimuksen olevan uraauurtavan. ”Aiemmin tällaista mikro- ja makrotasoa yhdistävää tutkimusta ei ole tehty. Yhdistimme kansatalouden tilinpidon analyysin yrityshaastattelujen ja yritystilinpäätösten aineistoon; tulokset ovat mielenkiintoisia ja rohkaisevia – tiedolla on todellakin suuri taloudellinen merkitys.” VTT julkaisee tulokset myös kansainvälisesti.\nTiedon arvo ja vaikuttavuus -tutkimusraportti.\njohtava asiantuntija Sami Mynttinen, sami.mynttinen (at) trafi.fi, p. 029 5345 555. Twitterissä @samimynttinen\nyksikönpäällikkö Kirsi Pulkamo, kirsi.pulkamo (at) trafi.fi, p. 029 5347 223. Twitterissä @KirsiPulkamo\njohtava tutkija Pekka Leviäkangas, pekka.leviakangas (at) vtt.fi, p. 040 6411 496\nerikoistutkija Riitta Molarius, riitta.molarius (at) vtt.fi, p. 040 8241 394


Digivinkit - Oddy Tech\nOddyn digivinkit selkokielellä\nCRM Devaaja Nettisivut Optimointi Rekry Verkkokauppa\nDigivinkit - digiä selkokielellä\nOddyn digivinkit kokoavat yhteen tietoa, miten voit tehdä liiketoimintaa verkossa.\nTuotamme artikkeleita nettisivuista, verkkoanalytiikasta, verkkokaupoista, teknologioista ja digitaalisen asiakaspalvelun ratkaisuista.\nLuvassa on näkemystä, kokemusta ja rohkeaa pohdintaa. Artikkelit kirjoitetaan selkokielellä, vankalla kokemuksella, mutta kevyellä otteella.\nLue, hyödy ja koukutu!\nTilaa selkokieliset digivinkit mailiisi!\nEi digihömppää vaan suoraa asiaa.


Kolumbian sieppausjutusta vankeutta - Rikos - Uutiset - MTV.fi\nJulkaistu 24.11.2009 15:11\nKangasalalainen Timo Tapio Mustonen on tuomittu kolmeksi vuodeksi vankeuteen turkulaismiehen sieppauksesta, joka tapahtui Kolumbiassa viime huhtikuussa. Turun käräjäoikeus antoi tuomionsa jutussa tänään. 42-vuotias Mustonen työskenteli tekohetkellä Kolumbiassa nuoren turkulaismiehen omistaman maatilan tilanhoitajana. Oikeus katsoi, että mies värväsi neljä ampuma-asein varustautunutta miestä toteuttamaan tilanhoitajan sieppauksen ja pakotti uhrin isän maksamaan lunnasrahoja 100 000 euroa. Mainos (uutinen jatkuu alla)\nIsä ehti maksaa lunnaita 50 000 euroa. Oikeuden mukaan tuomittu myös myi uhrin omaisuutta sieppauksen aikana. Lunnasrahoiksi tarkoitettuja varjoja on edelleen kateissa 20 000 euroa. Panttivanki vapautettiin kymmenen päivän jälkeen. Oikeus ei pitänyt uskottavana Mustosen tarinaa siitä, että hän on toiminut pakon alla ja pyrkinyt toimimaan vapauttamisen puolesta. Sieppauksen tehneet neljä miestä olivat puhuneet uhrille pomosta, jolla oli päätäntävalta sieppauksen lopettamisesta. Oikeus määräsi miehen maksamaan siepatulle ja hänen perheelleen noin 100 000 euron korvaukset. Korvauksia kertyi muun muassa henkisestä kärsimyksestä, menetetyistä lunnasrahoista sekä Kolumbian valtiolle maksetuista veroista. (12.11.2009)\nPerheen yli yritettiin ajaa Espoossa\nLaukaan puukottaja valitsi uhrinsa sattumanvaraisesti Uusimmat uutisvideot


Sinustako pokeriammattilainen? : Kolumnistit - Sivu 5 | Pokeritieto\nDodo » 4.4.2009 22:53:30 Lappeenrannan tilaisuudessa oli osanottajia kokonaista kolme, mihin lie jääneet kaikki Etelä-Karjalan pokeritietolaiset jääneet...\nViestit: 9Liittynyt: 1.2.2009 15:48:10Paikkakunta: Lpr\nTheodoreLong » 4.4.2009 23:25:21 Joku puhu edellisel sivul pokeritiedon käsikirjasta ni otin aika pahat naurut känäs ku joku luki sitä ja siel oli esimerkkikäsi, että peli tais olla FL holdem ja kaks limppii edes ja oot buttonil, mitä teet?\n-vastaus: limppaat, koska käsi pelaa huonosti monen hengen poteissa. heh\nsen jälkeen kyseistä kirjaa käytetty lähinnä vessapaperina, joskaan nyt muutenkaan oo ikinä jaksanu lukee/luullut oppivani siitä mitään\nvarmuus » 5.4.2009 12:01:19 Dodo kirjoitti:Lappeenrannan tilaisuudessa oli osanottajia kokonaista kolme, mihin lie jääneet kaikki Etelä-Karjalan pokeritietolaiset jääneet...Tilaisuus oli kyllä kaikinpuolin ns. hyvää settiä, eli suosittelen uhraamaan parituntisen jos kiertue käväisee lähiseuduillanne.\nTäällä yks olis mielellään ollut paikalla, mutta harmittaa kun olin käymässä kotipaikkakunnalla.\nTrutta » 6.4.2009 21:31:15 Kiitos Minnalle & Co:lle Lohjan tilaisuudesta, mukavan leppoisa tunnelma ja mukavasti faktaa pokerista ja pokerista ammattina.\nKannattaa ehdottomasti käydä ko. tilaisuudessa.\nMillo » 6.4.2009 21:51:16 Harmi, etten pääse Minnaa kuuntelemaan, kun ei tullut tänne meillepäin.\nOlisi kiva kuunnella ammattilaista, en tosin ole perehtynyt hänen meriitteihin, mutta kai niitä täytyy olla. Eikös hän ole jonkun pokerihuoneen edustaja? Tuskin sinne ilman näyttöä pääsee.\nOnko hän käteispelaaja, turnauspelaaja, texu, omaha vai mitä?\nOlisi vain kiva tietää, jospa vaikka lähtisin kauemmaskin häntä kuuntelemaan.\nRouvaSeiska » 8.4.2009 9:26:16 Ihan kiva tilaisuus Riihimäellä, olisin odottanut hieman isompaa ryntäystä paikalle mutta parempi näin sillä nyt pääsi pelaamaan enemmän Minnan kanssa. Tälläiselle aloittelialle jo pelkän potin voittaminen ammattilaiselta tuntuu kivalta.\nPelkäsin vähän aluksi että tilaisuus olisi vaan sponsorin esittelyä ja pokerin mainostamista, sitä se ei onneksi ollut. Mukana on muitakin asiantuntijoita kuin Minna joilta voi kysellä vapaasti pokerista.\nViestit: 2Liittynyt: 7.4.2009 23:27:24\nsharkie » 21.4.2009 20:38:07 Kiitoksia Minnalle ja Pasille tilaisuudesta,suosittelen kaikille. Sittarissa ekana ammattilaiset nippuun ja oma emäntä nappaa bountyn ja kakkossijan niin saa kuulla siitä taas vähän aikaa,ei hyvä "Aina välillä kuulee tarinoita isoisistä, jotka ovat pelanneet asunnon tai vastaavaa. Minulla on lapsenlapsilleni varastossa hauskempi tarina: Pappa voitti pelaamalla kaksi asuntoa ja nussi ne molemmat menemään." -Aki\ntrispect » 21.4.2009 20:57:39 AA23 kirjoitti:Kuka tahansa voi ryhtyä golf-ammattilaiseksi kertomalla asian seuralleen. Sen jälkeen ei sitten ole asiaa amatööriksi. Ja rahaa voi yrittää tehdä joko pelaamalla tai sponsoridiilen avulla tai vaikka ryhtymällä golf-opettajaksi.\nEeerittäin offtopic mutta huomasin vasta nyt ja en malta olla oikaisematta.=)\nAmmattilaiseksi ei golfissa voi noin vain ryhtyä. Amatöörioikeuksista voi kyllä luopua, mutta silloin olet ainoastaan "non-amateur". Ammattilaiskiertueelle voit tietenkin yrittää, mutta sinne vaaditaan vähintäänkin tiettyä tasoitusta että pääsee edes yrittämään karsintojen kautta ja siihen päälle se taitaa maksaa sellaiset 5000€. =)\nOpettavaksi ammattilaiseksi taas on turha haaveilla mihinkään oikealle kentälle tai edes rangelle jos ei ole suomen PGA:n jäsen.\nFox » 26.4.2009 15:13:58 Huomasin että Minnan Frendit-turnaus Betfriendsillä onkin vasta tiistaina? Miksi nyt näin kun se aikaisemmilla kerroilla on ollut sunnuntaina, ei tuota tiistaina pääse pelaamaan...


Korjaus: Skype-virhe MSVCP140D.dll puuttuu\nSkype, kuten jo tiedämme, on ohjelmisto, jota voidaan käyttää ääni-, video- ja tekstikeskusteluihin. Mutta joskus saatat kohdata MSVCP140 dll puuttuvan virheen, varsinkin jos käytät uusinta Skype-versiota. Tämä virhe estää sinua käyttämästä Skype-sovellusta kokonaan. MSVCP140 dll puuttuu virheilmoituksesta joka kerta, kun yrität avata Skype-sovelluksen.\nMSVCP140 dll puuttuu virhe, kuten nimestäkin voi päätellä, edellyttää MSVCP140 dll -tiedoston suorittamista oikein. MSVCP140 dll-tiedosto (tai mikä tahansa muu dll-tiedosto) on yleensä pakattu ohjelmaan, jota he tarvitsevat, tai Microsoft C ++ Redistributable -ohjelman kanssa. Joten jos puuttuu MSVCP140 dll-tiedosto, se johtuu todennäköisesti Skype-ongelmasta tai rikkinäisen / puuttuvan Microsoft C ++ -jakelukelpoisen.\nSkypen asennuksen poistaminen ja asentaminen uudelleen saattaa ratkaista ongelman. Tämä johtuu siitä, että Skype asentaa automaattisesti kaikki tarvittavat tiedostot, joten myös MSVCP140 dll sisältyy siihen.\nJoten kokeile vinkkiä ennen menetelmän ratkaisujen löytämistä.\nTapa 1: Päivitysten asentaminen ja levittäminen uudelleen\nmerkintä: Lataa ja asenna nämä tiedostot siinä järjestyksessä, jossa ne mainitaan.\nEnsinnäkin, poista Skype tietokoneeltasi. Voit tehdä sen alla annetuilla vaiheilla\nEtsi nyt Skype ja napsauta sitä hiiren kakkospainikkeella\nValitse Poista asennusja paina ok jos se pyytää lupaa\nMene tänne ja lataa Windows 7 (x64) Service Pack 1. Kun tiedosto on ladattu, suorita tiedosto ja noudata näytön ohjeita.\nMene nyt tänne ja lataa Windows 7 (x64) KB2999226 -päivitys. Suorita tiedosto, kun se on valmis.\nMene tänne ja lataa Visual Studio C ++ 2015: n uudelleenjaettavissa oleva päivitys 3 (x86). Vaikka uudelleenjakelukelpoinen tiedosto on jo asennettu tietokoneellesi, lataa ja suorita se. Jos sitä ei ole asennettu, asenna se yksinkertaisesti, muuten se antaa sinulle mahdollisuuden korjata jo asennettu kopio. Valitse siinä tapauksessa korjaus.\nKun kaikki tämä on tehty, asenna Skype uudelleen ja katso, jatkuuko ongelma.\nTapa 2: Skypen edellisen version käyttö\nTämän dll: n vaatimus on vain Skypen uusimmassa versiossa. Joten jos et vieläkään pysty ratkaisemaan ongelmaa tai jostain syystä et voi ladata menetelmässä 1 annettuja tiedostoja, kokeile alla olevia linkkejä. Lataa Skype vain linkeistä ja asenna se seuraamalla näytön ohjeita. Skypessä on aikaisempia versioita, joissa ei ollut näitä MSVCP140 dll -vaatimuksia, joten ne eivät aiheuta tätä ongelmaa.\nJos näet edelleen saman virheen tai virheen jostakin muusta tiedostosta, joka puuttuu yllä olevista Skype-versioista, sinun on ladattava Visual Studio C ++ 2015 -jakelutettava päivitys 3. Mene tänne ja lataa se Windows-versiollesi. Kun olet ladannut, suorita asennus ja olet hyvä mennä.\nTapa 3: Lataa tiedostot manuaalisesti\nmerkintä: Tämä menetelmä on vaarallinen eikä toimi kaikissa käyttöjärjestelmissä, joten noudata tätä menetelmää omalla vastuullasi.\nKoska virhe kertoo sinulle puuttuvan tiedoston, voit aina ladata tietyn tiedoston ongelman ratkaisemiseksi.\nMene tänne ja lataa MSVCP140 dll. Mene nyt tänne ja lataa vcruntime140 dll. Kun lataus on valmis, noudata alla annettuja ohjeita.\nEtsi ladattu tiedosto MSVCP140 dll (luultavasti latauskansiossa)\nNapsauta tiedostoa hiiren kakkospainikkeella ja valitse kopio\nTyyppi C: \_ ProgramFiles \_ Skype \_ Phone Resurssienhallinnan osoiterivillä (yläreunassa) ja paina Enter\nJos Windows antaa virheen, että se ei löydä polkua, kirjoita C: \_ ProgramFiles (x86) \_ Skype \_ Puhelin ja paina Tulla sisään\nNapsauta hiiren kakkospainikkeella missä tahansa ikkunassa ja valitse liitä\nToista tämä prosessi vcruntime140 dll tiedosto.\nYritä nyt suorittaa Skype uudelleen ja tarkista, näkyykö sama virhe tai ongelma on ratkaistu.\nJos ongelmaa ei ole ratkaistu ja Skype antaa uuden virheen, esimerkiksi "api-ms-win-crt-runtime-l1-1-0.dll puuttuu tietokoneeltasi", siirry tänne ja lataa tämä zip-tiedosto. Kun tiedosto on ladattu, napsauta tiedostoa hiiren kakkospainikkeella ja valitse ote. Valitse C: \_ ProgramFiles \_ Skype \_ Phone tai C: \_ ProgramFiles (x86) \_ Skype \_ Phone (sen mukaan, mihin kopioit MSVCP140 dll-tiedoston) sen sisällön purkamiseksi. Suorita Skype uudelleen ja sen pitäisi toimia hyvin.